Aiaraldeko Ikasle Eguna - - Aiaraldea.eus\nIkasleok Zorrotz Aiaraldea\nIkasleok Zorrotz Aiaraldea 2019-06-12 10:00\nGoizeko 10:30ean hasi genuen martxa, herria eta ikastetxeak (Zaraobe eta Aresketa) gure aldarriekin dekoratuz. Ibilbidean zehar euskararen erabilera sustatu genuen eta "euskaratik edan, euskara da bidea" metaforapean ekimentxo bat egin genuen iturri baten ondoan, hezkuntza eredu guztiz euskalduna eta hizkuntz eskubideak errespetatuko dituena aldarrikatuz.\nHurrengo ekimena bidean topatu genuen hesi baten inguruan egin genuen, hezkuntza prozesuan zehar hainbat oztopo topatzen ditugulako, besteak beste, selektibitatea, errebalidak, eduki arrotzak, zuzendaritzaren autoritarismoa, errutina, jai egun arrotzak... Horiekin apurtu eta inposatzen diguten edozein hesi zein oztopo gainditzeko gai gara.\nAzkenik, ikasle batzarra egin genuen, ikasturtean egindako lana baloratu eta datorren ikasturteari begira kokatuta hainbat erronka identifikatuz. Ez genuen gure kidea den Galder ahaztu, lau hilabete bete berri direnean Aitor eta bere bahiketatik. Elkartasun argazki bat atera genuen ikasleok, ez dugulako aske izaterik haiek aske izan arte.\nIkasleok indartsu amaitu genuen ikasturtea eta positiboki baloratzen dugu egindako lan guztia. Orain uda datorrela erritmoa moteltzeko garaia iritsi zaigu, baina lanean jarraituko dugu, datorren ikasturtean borrokan jarraitzeko. Ikasleok dagokiguna borrokatu!


«Ager handi, Chaubadon, kaputxin handia\nBeaumont artxaphezpikuz ongi ikusia».\nBehin bederen aipatu dugu jada Chaubadon. Nor zen? Aita kaputxin famatu bat. Berehala erraiteko, aita Eusebe Larresoroar ezti eta otoitz-egile handi hura Baionako karriketan ikusten ginuen aldi guziez, gure Chaubadon heldu zitzaukun gogorat: aita Eusebe bezalako hola mehe luze bat zela emana ginuen gogoari! Ez dakigu zertako, egia erran. Hainitz eta hainitz irakurgaietan aipatua ikusi badugu gure herritar gaitza, nihun ez dugu holakorik irakurtu. Emazue beraz amets egina ginuela. Batetarat doa guzien buruan. Izan zadien San Tomas bat bezen lodia edo aita Eusebe bezen mehea, Azkaindarra zen, Chaubadinabaita orai Joseph Laduche pilotari famatuak beretua duen etxean sortua 1696-ean. Chaubadon ttipiak arras maite omen zuen Larrun puntako elizarat joaitea. Bixtan da ez zabilala hango begietako xoramenduaren ondotik, geroago ohartzen baita norbeit holakoeri, bainan ba segurago hango ixiltasunaren ondotik: jada maite zuken otoitza eta han hobeki egiten! Menturaz ermitauari kontseilu batzuen galdetzerat joaiten zen, eta nork daki ez duen Larrungo maldetan aditu Jainkoaren deia?\nAgustin Chaho Atarraztarra, Chaubadon hemeretzi urtetan joan zela komenturat erraiten dauku bere «Itinéraire pittoresque» delakoan; Daranatz jaun kalonjeak, aldiz hamalau urtetako sar-arazia du. Nork dio egia? Jaun kalonjeak, ezen huna zer ikusi dugun aita Lazare Arbonakoaren eskutitz batean, «Erromako paper zaharretan irakurtu dut Chaubadonek 1710-ean, beraz hamalau urtetan, hasi dituela bere eskolak».\nAspaldikoa zen jada kaputxinoen komentua Baionan, Jauffret Baionako apezpikuak diosesako fraile eta serorez agertarazi lan eder batean ikusten dugunaz: «Le premier couvent que les Capucins onf fondé dans le diocèse est celui de Bayonne sous l'épiscopat de Bertrand d'Echaux, transféré à Tours en 1618. Ce fut à la demande réitérée de Madame Elisabeth de France, alors que cette princesse, allant en Espagne pour épouser Philippe IV, avait fait un arrêt à Bayonne. Le duc de Guise et le père Archange de Lyon, y prêtèrent leur concours.\nLes Dominicains cédèrent à leurs nouveaux frères le seul local convenable que existait pour cela à Bayonne, l'église de Saint-Thomas. La prise de possession se fit par una procession qui partit de la cathédrale et à laquelle assistaient les évêques de Carcassonne et d'Alet. C'était le 4 novembre 1615...».\nIxiltasunean bizi dire kaputxinoak. Ez da beraz errex Chaubadoni bere ixtudioetan jarraikitzea. Handizki eta ohorezki egin zituen segur. Predikari handi bat heldu zela ikusirik, buruzagien doidoia diakre zelarik hasarazi zuten. Geroztik kasik ez da predikatu ez duen herri handirik, Frantzia behere huntan bederen: Bordele, Montauban, Tolosa, Perpignan, Marseille eta bertze gehienak. Chaubadonen fama orotarat hedatu zen beraz eta Paristarrek ere aditu nahi izan zuten. Bi urtez segidan aditu beharra zuten, 1751 et 1752-etan: berrogoita-hamasei urte zituen Chaubadonek. Gorterat deitu zuten orduan: Luis XV zen errege. Bainan, duela berrogoibat urte Hazpandarreri aita Larregain, Saindu Mokorraren, egia saminak gaitzitu zitzaizkoten bezala, gorteko jaun eta andre minberek etzuten onartu Chaubadonen erakaspena:\n«Hamabortzgarren Luis zen behar handitan:\nInguruan zituen tzar guziak mentan.\nHek zuten aisiakotz Chaubadon urrundu,\nEta errexago bat gorterat hurbildu...».\nPompadour eta holako perreka batzuek zabilkaten Frantzia ondikotz! Chaubadonek ixil-ixila hartu zuen bertzen nunbeiterako bidea.\n«Parisen zen orduan Leizinski maitea,\nGaldurik etorria polones gortea\nHaren aintzinean zen Chaubadon mintzatu\nEta aditzaleak zituen gustatu...».\nBi zaldu xuri igorri ote ziozkaten bila? Baditake, bainan ez zituen hartu: oinez ibiltzea maite zuen:\n«Oinez zabilan beti bide guzietan,\nErraten bazioten nihork aurkitzetan\nZertako etzen nahi ibili bertzela\nIhardesten zioten Euskalduna zela...».\nErakaspen ederra gehiago beribil edo pirripita bat gabe hirurehun metra egin nahi ez dituzten gazte batzuentzat!\nBerrogoita-hamar urtez bederen Frantsesek aditu nahi izan dituzte eta aditu Azkaindar suharraren prediku ederrak. Bada, komentuko bere lagunek gogotik atxikiko zuten berentzat eta aise fidatuko ziozkaten etxeko kargu handienak. Orotako on zen Chaubadon. Behin ederki lotsatu omen zen haatik. Hiruetan-gogoita-sei urte zituen. Frantziako kaputxin guzien mandatari Erromarat zoan, han Buruzagien buruzagia, edo holako norbeit hautatzeko. Horra nun bidean nunbeitik ikasten duen hainitzek begiztatua dutela kargu hortako. Baia ba? Bidean denbora galtzen du, eta bertze bat hautatu dutelarik Erromarat heltzen! Aita Sainduak erasiak egin ziozkan aldi hartan: «Dolemus quod tarde veneris!»...\nPredikari ederra bezen kofesatzaile goxo eta arima gidari ona zitaken Chaubadon eta serora-nausi baten eskutitzetik badakigu zer bihotzmina ukan zuten Compiegneko komentuan hango kofesorgo eta gidagoa ezinbertzez kendu ziotelarik bere buruzagiek: «Monsieur Naudoux, nous apprenons que vous êtes nommé supérieur de notre maison. Que ne pouvons-nous, Monsieur, vous témoigner la joie que nous cause una nouvelle aussi agréable? Il ne fallait pas moins qu'un pareil événement, pour nous consoler de la perte de Monsieur l'abbé Clément, ce père si respectueux et si digne de notre vénération...».\nLauetan-hogoita-bortz urtetan hil zen aita Clement Duhalde, egundaino Azkainen sortu den gizonik famatuena eta Baionako kaputxinetan ehortzi zuten. Artean erraiteko egungo egunean ere badire San Andresetako elizari «kaputxinen eliza» erraiten diotenak; hala zen orduan. San Leonetarat joan zirelarik kaputxinoak, San Andresetako elizaren erreberritzen ari zirenek Chaubadon eta bertze hogoita-hamabi kaputxinoen hezurrak han atxeman zituzten. Erran gabe doa etzituztela han utzi. Horra zendako egungo egunean Chaubadonen hobiaren aintzinean otoitz egin nahi dutenek San Leonetarat joan behar duten...\nEta orai norbeitek galde hau egiten badauku, Chaubadonek ba ote zakien Euskararik eta behinere predikatu ote du Euskal-Herrian? Ez dugu dudarik orduko Azkaindar guziek bazakitela Euskara errotik, eta Chaubadonek nirhok baino hobeki. Hori ez dugu haatik nihun irakurtu. Irakurtu izan duguna hau da: hogoita-hamar eta berrogoi urteren arte hori zuelarik, Donibane-Lohitzunen misione bat eman zuela. Euskaraz? Frantsesez? Dakienak, daki, bainan hain segur Euskaraz eta Frantsesez. Zer jendetzeak bildu ahal ziren haren aditzeko! Alabainan halako famako predikaria zen... eta Azkaindarra gainerat...\nEz ditake Chaubadon utz, ametsa iduri duten Hiribarrenen pertsu batzu hemen eman gabe: bakotxak ikus.\n«Lehengo kaputxinek, zazpi urte handiz,\nIbili behar zuten haintzurra izerdiz:\nUrte hek deitzen ziren bestiazko lanak,\nGerlako zirelarik arimen pikainak\nNola ez baitzen buruz Chaubadon horrako\n"Vaderat" eman zuten lagunek hiltzeko.\nBordelen gertatu zen pikandia hori\nEuskaldun herritako lili lehenari.\nParlamentako jaun bat zuen axkidea,\nMaiz hura mintzatzeko bazuen bidea.\nHark, ez ikusiz Clément, bere egunetan,\nErrenkura hedatu lagun suspitxetan.\nBeharrik zen mintzatu: ur eta ogian,\nJadanik hil hurren zen komentu azpian.\nBeldurrez zuten handik lasterka atera\nEta utzi ageri axkiden gogorat...».\nHori erran duenaren gain utzirik, salatu behar ote dugu betbetan gogorat heldu zaukuna? Ez ote duten gorago aipatu Compìegneko kofesorgo eta gidarigoaren brixtakean kentxeak eta, «Bordelen zen pikandia horrek» elgarrekin ikustekorik? Dakienak erran dezala...


Euskararen Etxea berritzen - Sustatu.eus - Teknologia albisteak\n2020-02-12 : 10:43\nEuskararen Etxeak hainbat berrikuntza abiatu ditu; tartean, ordutegi zabalagoa, webgune berria, aretoen doako lagapen zerbitzuen hobekuntzak eta "Hi(ZKI)bridoak" kultur egitarau berria. Euskararen Etxea Bilboko San Inazio auzoan dago, eta 2004an sortu zen Bizkaiko Foru Aldundiaren, Bilboko Udalaren eta Eusko Jaurlaritzaren arteko lankidetzaren ondorioz.\nEuskararen Etxeak erreferentzia izan nahi du euskal eragileentzat eta euskal jendartearentzat. Horretarako, hainbat zerbitzu eta bitarteko eskaintzen ditu, besteak beste, aretoen lagapena eta Euskararen Interpretazio Zentroa. Egun, Azkue Fundazioak kudeatzen du, eta 15 urte eta gero, berritze prozesuan dago.\nHala, berrikuntza prozesu horren 1. fasea burutu da, eta orain gizarteari aurkezteko unea iritsi da. Berrikuntza horiek otsailaren 17an aurkeztuko dira Euskararen Etxean, 11:30etik aurrera. Ekitaldian Xabier Arauzo Bizkaiko Foru Aldundiko Euskara zuzendari nagusiak eta Iurdana Acasuso Azkue Fundazioko zuzendariak parte hartuko dute.\nHauexek dira aurkeztuko diren NOBEDADEAK, besteak beste:\nOrdutegi berria, zabalagoa eta erabiltzaileen beharrizanetara hobeto egokitzen dena.\nEuskararen Etxeko zerbitzuak: Euskararen Interpretazioa Zentroa, aretoak lagatzeko zerbitzua eta Lantegi Kooperatiboa, ordutegi berrira egokituak.\nEuskararen Interpretazio Zentroko Eskola Programaren lantegi berria ikastetxeentzat. Lantegi hori euskararen erabileraren eta sustapenaren inguruan ardazten da. LH3tik Batxilergorako ikasleentzat diseinatu da.\nWebgune berria, Euskararen Etxeko zerbitzu guztiak kudeatzeko.\nBeheko solairuan burutu diren obra berriak, aretoei ahalik eta probetxu gehien ateratzeko eta erabiltzaileei ahalik eta zerbitzu onena emateko asmoz.\nHi(ZKI)bridoak kultur egitarau berria. Zikloak literaturaren eta ahozkotasunaren inguruan ardaztutako zuzeneko ekitaldiak biltzen ditu; tartean, Anari, Itxaro Borda, Ibon RG eta Txakur Gorria Sormen Kolektiboak parte hartuko dute. Egitaraua elkarlanean ondu da Booktegi, Lanku eta Loraldiarekin.


Zazpi egunez itxiko dituzte Zarrakaztelu eta Cadreita - Nafarroa - euskalerriairratia.eus\nZazpi egunez itxiko dituzte Zarrakaztelu eta Cadreita\nEuskalerria Irratia 2020-10-14 13:48\nNafarroak 378 kasu erregistratu ditu, eta positibotasuna %12,5ekoa da.\nZazpi egunez itxiko dituzte Zarrakaztelu eta Cadreitako sarrerak eta irteerak, ezinbesteko arrazoietarako izan ezik. Datozen egunetan baheketa bereziak egingo dituzte bi herrietan, eta zazpi egunen buruan erabakiko dute neurriak luzatu ala ez. Hala iragarri du Santos Indurain Osasun kontseilaria.\nZarrakazteluk azken 14 egunetan 100.000 biztanleko 4.289 kasuko intzidentzia metatua izan ditu, eta Cadreitak, aldiz, 4.328koa.\nNafarroako datuei dagokienez, astelehenean erregistratuen antzekoak dira, baina oraindik ere kezkagarriak: 378 positibo berri baieztatu dituzte, egindako 3.013 PCR proben artean, eta positibotasuna %12,5ekoa da.\nIruñeari dagokionez, 100.000 biztanleko 779 kasu izan dira 14 egunetan. Kontseilariak esan du oso adi daudela adierazleekin, baina ez du zehaztu hiriburua ixtea baloratuko duten ala ez.\nJoan den asteko datu orokorrak ere eman dituzte. 2.894 kasu izan ziren Nafarroan, aurrekoan baino %45 gehiago. Indurainen hitzetan, lortutako goi ordokia hautsi egin zen.\nBestetik, Eusko Jaurlaritzak Nafarroarekiko gertutasunarekin lotu du Araba, Bizkai eta Gipuzkoan izandako kasuen igoera; bada Javier Remirezek adierazi du ez dela egokia erantzukizuna beste erkidego batzuetara eramatea. Testuinguru epidemiologiko honetan, Nafarroako Gobernuak ezarritako neurri murriztaile berriak erabakigarriak izango dira egoerari buelta emateko eta berriro ere goi ordokian kokatzeko.


Otto Pette - Karrikiri Euskal Denda\n> Liburuak>Narratiba>Otto Pette\nErdi Aroan gaude. Landetxe gorde bateko bakardadean bizi da Otto Pette, iraganaren oroipen kiskaliak ahanzturaren hautsez estali beste egitekorik gabe. Arrotz bat etxeratu zaio, ordea, eta konturatu orduko, bertan ostatu hartu ez ezik, nagusiaren lekua ere bereganatzen hasi da sarkina.\nEtxetarra, ezinbesteak hartaraturik, arrotzaren nortasunari antz ematen saiatuko da, berak galtzeko arrisku guztiak dituen hitzezko borroka baten arian. Bi solaskide-aurkariek, supazterreko hauts zaharrak beren jardun etsian txandaka hauspotuz, hil irudi lo zeutzan ilinti zaharrak piztuko dituzte. Itxura anitzeko mamuen argi-itzalak biziaraziko ditu su garberrituak, Herioren atari dirudien sala ilunean.\nSuntsiduraren bezperan, errauts gristuek lazkeria sarrien beltza eta amodio bakanen zuria oroituko dituzte, eta beren bizialdiko egi-gezurrei setati eutsi nahi dieten arrotz-etxatarrei sentiaraziko gizaki oro dela ihesle eta etxegabe, oro arrotz: bere baitan ere arrotz.


Soinu-jotzaileak - Ahotsak.eus\nSoinu-jotzaileak
Joxe anaia soinu-jotzailea zuen. Paper fabrikan libre zenean, Altzibarren aritzen zen jotzen. Auzoko batekin ikasi zuen soinua jotzen. Anaia Auxtin ere aritzen zen soinuarekin, ttirripi-ttarrapa. Berari dantza egitea gustatzen zitzaion. Altzibarren bilera ederra egiten zen. Iruñarreneko Fermin soinu-jotzailearen aita ere aritzen zen lehenago. Txikierdin geroago jarri zuten. Soinu txar bat.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan OIA-062-019 kodeko bideoa nahi duzula aipatzea: ahotsak@ahotsak.eus\nGaia(k): Familia eta harremanak » Lagunartea eta familia » Gaztetako ibilerak , Aisia » Kultura » Musika , Aisia » Kultura » Dantza\n- Hango baserriy hartan bizi zian bai, ez dakit nola zun izena. Biño harrek eakutsi ziyon. Harrekin ikasi zun soiñua jotzen.\n- Dantza? Dantzan 'e gustatzen zin. Dantzan 'e pixkat ibiltzen nitzan. Altziberren 'ta billera erra itten zen ordun. Urti haitan. Karo, bestetan ez zen 'ta! Hara, neska 'ta mutill, hara! Balkoiyin jarriko zen, hala benga, tirripi tapa. Lenoztik 'e berriz harren atta aitzen zen. Bai, soiñu txar bat, soiñu koxkor bat (...) Geo horrek ikasi zunin, "bueno...! Hietzako oaiñ!"\nDantza taldean herrian eta herritik kanpora\nSallobenteko jaiak eta inguruko dantzaldiak


"American made" edo Barry Seal: droga trafikoa eta gerra zikina • ZUZEU\n“American made” edo Barry Seal: droga trafikoa eta gerra zikina\n“American made” edo Barry Seal: droga trafikoa eta gerra zikina –\nGaur egun inoiz baino gehiago jartzen da ezbaian Espainiako Estatuak Euskal Herriko droga trafikoan parte hartu izana, helburu politikoekin. Negazionisten edo konspiranoikoen istorioen pare jartzen da teoria hori. Ez naiz eztabaida horretan sartuko, baina begira zer nobedade dakarren Espainiako Netflixek:\n“American made“; espainieraz, “Barry Seal: el traficante” izenburua jarri zioten, eta frantsesez, “Barry Seal: American Traffic”. Euskaraz ez du izenbururik, 2010etik ez delako helduen filmik bikoizten euskarara.\n(Spoiler; baina gertakari historiko ezagunak dira):\nFilmean kontatzen da Estatu Batuetako Gobernuak nola trafikatu zuen kokainarekin, Nikaraguako “contren” gerra finantzatzeko. Hasieran teoria irrigarritzat jo zen, eta orain denek onartzen dute. Azkioko film bat ikusi nahi baduzu, eta bidenabar gobernuen gerra zikinak pixka bat ezagutu, hortxe duzu aukera!\n2 pentsamendu ““American made” edo Barry Seal: droga trafikoa eta gerra zikina”-ri buruz\nTximino 2021-04-03 15:06\nMemoria historikoaren zurikerian ere, euskaldunak beti gaizto. Espainiarrek eta euren kolaboratzaile baskoek dena ondo egin dute. Euskal erresistentziak dena txarto. Gure burua kolpeatu dezagun, pekatuak behingoz gainetik kentzeko.\nAmonamantangorri 2021-04-03 17:21\nFilma duela denbora dexente egon zen zinemetan. Oso gomendagarria, bai entretenimenduaren aldetik, bai alderdi historikotik. Tom Cruise, pertsona bezala, ergel txoro totala bada ere, aitortu behar zaio proiektuak aukeratzen badakiela.\nEstatu Batuetako gobernua Ertamerikako trafikatzaileekin aliatu zela egia da, orain mundu guztiak onartu behar du; operazio harekin erlazionatuta, baita ere kontu jakina da Estatu Batuen gobernua, sekretupean, Irango Errepublika Islamikoari armak saltzen aritu zela (berak mundu osoari debekatu arren), diru horrekin Nikaraguako Contra finantzatzeko.\nOrdea, ez da sekulan frogatu AEBetako gobernuak cracka zabaldu zuenik auzune afroamerikarretan, nahita, zertarako eta komunitate horietako mugimendu iraultzaileak suntsitzeko. Susmo hori egon, izan da, baina konspirazio-teorien artean sartu beharrean gaude. Ez da inongo frogarik eta ez du inongo zentzurik.\nIran-Contra kasua plazaratu zuen kazetari batek bere kontrako kanpaina latza jasan zuen, lana galdu eta azkenik, bere buruaz beste egin omen zuen. Hain juxtu, kazetari hari leporatu zioten berak inoiz esan ez zuen gauza bat, sinesgarritasuna kentzeko asmoz: gobernua cracka auzune beltzetan zabaltzen ari zelako istorioa. Alegia, konspirazio-teoria hura erabili zen, paradoxikoki, benetakoa eta frogatua zen zikinkeria guztia estaltzeko.\nBadira paralelismoak Euskal Herriarekin.


Objektu bat edo gorputz bat uretan sartzen denean, objektu horrek lekualdatzen duen uraren bolumena uretan sartzen den objektuaren edo gorputzaren parekoa da. Hala dio fisikak. Praktikan, ordea, batzuetan zaila da hala gertatzen dela sinestea.\nTokioko Ur Kirolen Zentroan gertatzen ari da. Hongchan Quan jauzilari txinatarraren jauziak ikusita, nekez sinets daiteke uretan sartzen denean urik lekualdatzen duenik. Eskuekin ura ireki egiten duela dirudi, urarekin bat egiten duela, urik lekualdatu gabe, aparrik sortu gabe.\n14 urte ditu Quanek. Urrezko domina irabazi zuen herenegun, hamar metroko plataformako jauzietan. Albiste da hori. Gainera, epaile guztiek —zazpi dira— hamarrekoa eman zioten bost jauzitatik bitan. Perfekzioa. Tranpolin jauzietako Nadia Comaneci. Tokioko Ur Kirolen Zentroan ez zegoen jendetzarik txalo egiteko edota lorpena oihuekin ospatzeko.\nEpaileek hamar puntu eman zizkioten bi jauzitan: batetik, barrurantz egindako jauzi nagusi hirukoitzean; bestetik, plataforman buruz behera jarrita, atzerantz egindako jauzi nagusi bikoitzean, kiribil eta erdirekin.\nEpaileek beste hamar hamarreko ere eman zizkioten beste hiru jauzietan. Bosgarren jauzian zazpi epaileetatik seik eman zizkioten hamar puntu; zazpigarrenak bederatzi. Jauzi guztietan lortu zuen hamarrekoren bat.\nQuangek 466,20 puntu lortu zituen guztira. 40 punturen aldea atera zion bigarrenari, Yuxi Chen herrikideari (425,40) eta ehun puntutik gora hirugarrenari (371,40), Melissa Wu australiarrari. Sailkatzeko jauzietan ez zen onena izan. Huts bat egin zuen, eta Yuxi Chen herrikideak irabazi zion.\nTxinak lau Olinpiar Jokotan jarraian irabazi du urrezko domina hamar metroko plataformako jauzietan; Rion ere urrea eta zilarra irabazi zituen. Rion jauzietako zortzi lehiaketetatik zazpi irabazi zituen; Tokion zazpitik sei, oraingoz.\nLehiaketa bukatuta, plataforman heldu bat zirudien Quanek heldu izaten jarraitu zuen kazetarien aurrean. 14 urteak aurpegian baino ez zitzaizkion nabaritzen. Amari eskaini zion garaipena. Quanen ama gaixo dago. «Nahikoa diru irabazi nahi dut ama mantentzeko», esan zien kazetariei.\n«Prozesu motela izan da», azaldu zuen bere ibilbidea. «Pazientzia izan dut nire entrenamenduetan. Ez dakit zer esan, ez daukat hitzik. Urratsez urrats egin dut, mugimendu bat bestearen atzetik, eta entrenatutakoa jarraitu dut».\nTxina da tranpolin jauzietan nagusi, eta ez da erraza hango selekzioan sartzea, lehia oso handia baita. Quanek herrialdeko txapelketa irabazi zuen, eta Tokiokoa izan du nazioarteko lehen lehiaketa.\n14 urte ditu Quangek. Txinak Tokiora eraman duen kirolaririk gazteena da, baina ez da, ez Tokioko Olinpiar Jokoetan parte hartu duen kirolaririk gazteena, ezta urrezko domina irabazi duen kirolaririk gazteena ere.\nTranpolin jauzietan ohikoa izan da jauzilari oso gazteek parte hartzea. Fu Mingxia jauzilari txinatarrak hamar metroko plataformako jauzien munduko txapelketa irabazi zuen, 1991n, 12 urterekin. Geroztik, gutxieneko adin bat jarri zuten jauzien munduko txapelketetan parte hartzeko: 14 urte. Mingxia, baina, ordurako sailkatua zen 1992ko Bartzelonako Olinpiar Jokoetan parte hartzeko, eta Bartzelonan ere urrea irabazi zuen, orduan 13 urterekin.\nEz da kontu berria nerabeek goi mailako lehiaketetan parte hartzea: Marjorie Gestring estatubatuarrak urrezko domina irabazi zuen 1936ko Olinpiar Jokoetan, Berlinen, 13 urte zituela.\nBERRIAn argitaratua (2021/08/06)


EAEko gaixoen eta haien familien kolektiboen bizi-kalitatea hobetzen diharduten irabazi-asmorik gabeko gizarte-ekimeneko elkarteei zuzendutako laguntzak - Eusko Jaurlaritza - Euskadi.eus\nEAEko gaixoen eta haien familien kolektiboen bizi-kalitatea hobetzen diharduten irabazi-asmorik gabeko gizarte-ekimeneko elkarteei zuzendutako laguntzak\n1. Agindu honen helburua da laguntzetarako deialdia egitea EAEko gaixoen eta haien familien kolektiboen bizi-kalitatea hobetzen diharduten eta kolektibo horiek osatzen dituzten irabazi-asmorik gabeko gizarte-ekimeneko elkarteei zuzendua.\n2. Laguntza hauen xedea da 2020ko urtarriletik abendura bitartean eginiko jarduerak finantzatzea; jarduera horien helburuak hauek izango dira:\na) Gaixotasunen bat duten pertsonen kolektiboei eta haien familiei trebetasunak eta baliabideak garatzen laguntzea, beren burua zaintzeko ahalmena maximizatzeko eta autonomia areagotzeko.\nb) Eragindako pertsonen behar soziosanitarioak babestea eta bideratzea, osasuna sustatzeko ikuspegi osasungarritik, eta komunitate-helburuekin.\nc) Gaixoek eta haien familiek gaixotasunari buruz, haren arrisku-faktoreei buruz eta bizi-ohitura egokienei buruz duten ezagutza eta informazioa sakontzea.\nd) Eragindako pertsonengan osasunaren aldetik besteekiko dituzten desberdintasun eta ekitate-faltak gutxitzea eta genero-ikuspegia eranstea.\na. Laguntzak jarduerak ordaintzeko dira , eta ez dira erabiliko langile-egitura egonkorrak mantentzeko edo elkarteen azpiegitura fisikoetan inbertitzeko.\nb. Entitateko soldatapeko langileen kostuak ordaintzeko erabil daiteke jarduerarako dirulaguntza, langileek jarduera horretan egindako lanari dagokion proportzioan, eta zenbateko osoaren % 10 erabili ahal izango da zeharkako kostuak ordaintzeko. Zeharkako kostuak dira entitatearen egiturazko gastuak, azpiegitura fisikoenak barne, baita dieta-, desplazamendu- eta kudeaketa-gastuak ere, beharrezkoak direnak dirulaguntza jaso duen jarduera bat egiteko, zuzenean jarduera jakin horri ez dagozkion arren.\nc. Egindako gastutzat hartuko dira justifikatzeko epea amaitu aurretik egiazki ordaindu direnak.\nd. Diruz laguntzen diren jarduerak ezin izango dira azpikontratatu.\nHonako gastu hauek ez dira diruz lagunduko:\na. Finantza-gastuak; inbertsio-gastuak; administrazio-lizentziak; berandutze-errekarguak, eta administrazio- eta zigor-zehapenak, honako hauek barnean direla: zerga, tributu eta tasen ordainketetan berandutzearen edo halakoak ez ordaintzearen ondoriozko zehapenak, edo Gizarte Segurantzako kuotak ez ordaintzearen ondoriozkoak, eta prozedura judizialen gastuak, ez eta gatazkak borondatez konpontzeko bestelako prozedurek eragindakoak ere.\nb. Artikulu honetan arautu gabeko gaietarako, Dirulaguntzei buruzko azaroaren 17ko 38/2003 Lege Orokorraren 31. artikuluan xedatutakoa aplikatuko da oinarrizko legeria gisa.\nDeialdi honen babesean emandako dirulaguntzen zenbatekoak ez ditu muga hauek gaindituko: eskatutako zenbatekoa; diruz lagundu daitekeen gastuaren aurrekontu osoaren % 100; elkarte bakoitzeko 10.000 euroko zenbatekoa; ez eta elkarte-federazio bakoitzeko 15.000 euroko zenbatekoa ere.\na) 70eko dirulaguntza onartzen den unean ematea, ebazpena argitaratu ondoren, eta laguntza espresuki edo isilbidez onartutakoan 17. 1 artikuluan ezarritako epean.\nb) Gainerako % 30a, diruz lagundutako proiektua egin ondoren, alegia, elkarte onuradunak dirulaguntzaren xede den proiektua egindakoan eta haren guztizko gastua justifikatu ondoren 14. artikuluan ezarritakoari jarraituz.\nEdozein ordainketa egin baino lehen, entitateak zerga-betebeharrak eta Gizarte Segurantzari lotutakoak beteta dituela egiaztatuko da, baita dirulaguntzen alorreko itzulketa-prozeduretatik eratorritako zor guztiak ordainduta dituela ere.\nEAEko pertsona gaixoen kolektiboek eta haien familiek osatuak eta legez eratuak izatea, eta behar bezala inskribatuak izatea egoitza soziala duten lurraldeko elkarteen administrazio erregistro ofizialean, dirulaguntzen deialdia Euskal Herriko Agintaritzaren Aldizkarian argitaratu baino urtebete lehenagotik gutxienez.\nGaixoen eta/edo haien familien bizi-kalitatea hobetzeko asmoz jardutea, guztiak elkartzeko, hitz egiteko eta laguntzeko guneak eratuz.\nZergen arloko betebeharrak eta Gizarte Segurantzarekikoak egunean izatea, eta dirulaguntzak itzultzeko betebeharrak ordainduta izatea.\nDirulaguntzei buruzko azaroaren 17ko 38/2003 Lege Orokorraren 13.2 artikuluan ezarritako egoeraren batean ez egotea.\n1. Emandako dirulaguntza onartzea. Ildo horretan, laguntza onartutzat joko da, baldin eta, onuradunek berariaz laguntzari uko egiten ez badiote hamar egun balioduneko epean, dirulaguntza eman izanaren ebazpena EHAAn argitaratu eta biharamunetik hasita.\n2. “Hirugarren interesdunaren datuei alta” emateko Eusko Jaurlaritzaren inprimakia, edo, hala dagokionean, hirugarrenaren datuak aldatzeko eskaera bete beharko dute, salbu eta aurretik, ordainketak ahalbidetzeko Eusko Jaurlaritzan aurkeztu diren. Inprimaki hori eskuragarri dago euskadi.eus egoitzan: http://www.euskadi.eus/r33-2288/eu/contenidos/autorizacion/alta_terceros/eu_7999/hirugarrenaren_alta.html\n3. Dirulaguntzaren xede den proiektua gauzatzea, eta jasotako laguntza guztia horretara bideratzea.\n4. Aldaketaren bat izan bada dirulaguntzak ematerakoan eskatu eta kontuan hartu den betekizunen batean, horren berri idatziz eman beharko diote organo kudeatzaileari, aldaketa gertatu eta 5 egun balioduneko epean, gehienez ere.\n6. Dirulaguntza eman duen erakundeari egiaztatu behar diote betetzen dituztela laguntza jasotzeko eta baliatzeko ezarritako betebehar eta baldintza guztiak, eta jarduera gauzatu dutela.\n7. Osasun Sailari laguntzea jarduketa horiek egiaztatu, ikuskatu, segimendua egin, ebaluatu eta kontrolatzeko prozeduretan, eta honako kontrol-saio hauen mende jartzea: Eusko Jaurlaritzaren Kontrol Ekonomikoko Bulegoari dagozkionak –Euskal Autonomia Erkidegoaren aurrekontuen kargura emandako laguntzak diren heinean–, eta Herri Kontuen Euskal Epaitegiaren berariazko araudian aurreikusitakoak.\n8. Kontrol Ekonomikoko Bulegoari eta Herri Kontuen Euskal Epaitegiari, laguntzen zertarakoaren fiskalizazio-funtzioan dihardutelarik, eskatutako informazio guztia ematea.\n9. Jasotako funtsak zertan erabili diren frogatzen duten agiriak 5 urtez gordetzea, agiri elektronikoak barne, egiaztatuak eta kontrolatuak izan daitezkeen bitartean.\n10. Osasun Sailaren babesa dutela aipatu beharko dute egiten dituzten agirietan eta publizitatean. Aipamen hori sail horren onespena jaso ondoren txertatuko da Eusko Jaurlaritzaren Erakunde Nortasunaren Eskuliburuan ezarritakoaren arabera; euskadi.eus-eko egoitza elektroniko honetan dago eskuragarri: http://bit.ly/2QfLDY4.\n11. Elkartea, baliabide komunitario gisa, eta urtebetetik gorako iraupena duten ondoriozko jarduerak ikusaraztea, Euskadi Aktiboa plataforman, http://bit.ly/2JWNHDp web-orrian.\nDeialdiaren araudia AGINDUA, 2020ko martxoaren 10ekoa, Osasuneko sailburuarena\nAurkezteko epea: 2020ko ekainaren 22ra arte\nDirulaguntza eskaria on-line egin behar da, aurkeztu beharreko agirien jarraibideetan deskribatzen den dokumentazioarekin batera. Izapidetzearen jarraipena, "Nire karpeta" atalean egin behar da.\n1. Eskabideak aurkezteko epea hilabetekoa izango da, deialdi hau EHAAn argitaratu eta biharamunetik hasita.\n2. Elkarte bakoitzak proiektu bati lotutako eskabide bat aurkeztu behar du.\n3. Eskabideak bitarteko elektronikoen bidez aurkeztu beharko dira, 21. artikuluan adierazitako euskadi.eus egoitza elektronikoa erabiliz.\n4. Identifikazio elektroniko aitortua duten elkarteen ordezkariek aurkeztu ahal izango dituzte eskabideak, agindu honetako 21.3 artikuluan xedatutakoari jarraituz baldintza hauek betetzen badituzte:\na) Ordezkaria erakundearen ordezkaritzaren ziurtagiri elektroniko baten bidez identifikatu baldin bada, honek, ez du egiaztatzeko inolako izapiderik egin behar.\nb) Pertsona fisikoentzako ziurtagiri baten bidez identifikatu bada, ordea, ordezkaritza egiaztatu beharra dauka ordezkarien erregistro elektronikoan, agindu honen 21.2 artikuluan adierazitakoari jarraituz.\n5. Elkarte eskatzaileek nahi duten hizkuntza ofizialean aurkeztu ahal izango dituzte eskabidea eta horri erantsi beharreko gainerako agiriak. Era berean, eskabidea aurkeztu izanaren ondoriozko jarduketetan, eta prozedura osoan, erakunde eskatzaileak hautatutako hizkuntza erabiliko da, Euskararen Erabilera Normalizatzeko azaroaren 24ko 10/1982 Oinarrizko Legearen 6.1 artikuluak ezartzen duenari jarraituz.\nGehienez ere lau hilekoa izango da prozedura ebatzi eta ebatzitakoa interesdunei jakinarazteko epea, agindu hau Euskal Herriko Agintaritzaren Aldizkarian argitaratu eta biharamunetik aurrera. Epe hori igarota, ebazpenik argitaratu ezean, dirulaguntza eskaera ezetsi egin dela ulertu ahal izango dute interesdunek, Administrazio Publikoen Administrazio Prozedura Erkidearen urriaren 1eko 39/2015 Legearen 25.1 artikuluan ezarritako ondorioetarako.\nEBAZPENA 2020ko irailaren 25ekoa Osasuneko sailburuordearena zeinaren bidez laguntzak ematen baitzaizkie EAEn gaixoen eta haien familien kolektiboen bizi-kalitatea hobetzeko jar-duerak egiten dituzten eta irabazi-asmorik ez duten ekimen sozialeko entitateei.\nAurkezteko epea: 2021eko otsailaren 1era arte\n1. Diruz lagundutako proiektu bakoitzeko, justifikazio telematiko bat bete beharko da –eskuragarri dago 21.4 artikuluan zehazten den zuzeneko sarbidean.\n2. Gutxienez honako datu hauek jasoko dituzte justifikazioek:\na) Erakundearen identifikazio-datuak.\nb) Proiektuaren izena eta espediente-zenbakia.\nc) Proiektuaren iraupena: hasteko eta amaitzeko egunak.\nd) Kokapen zehatza (proiektua EAEko zer gune, hiri, auzo edo udalerritan egin den).\ne) Diruz lagundu den proiektua diseinatzen, gauzatzen eta ebaluatzen aritu diren langileen zereginak (egindako lana, emandako denbora eta kontratu-mota).\nf) Proiektuaren garapenari buruzko deskribapen laburra. (Azaldu proiektua aurreikusitakoaren arabera garatu den: onuradunen kopurua, sexuaren arabera banakatua; egindako talde/tailer kopurua, eta saioen ordu-kopurua edo iraupena. Proiektua garatzen izandako laguntzak eta zailtasunak, eta aurreikusitako jarduerekiko sortutako aldaketak. Zehaztu nola egin den proiektuaren jarraipena eta balioespena.).\ng) Proiektuaren helburua lortzea (azaldu nola lagundu duen proiektuak aurreikusitako helburua lortzen).\nh) Lortutako emaitza zehatzak, zenbateraino lortu diren zehaztuta eta adierazleak emanda.\ni) Garatutako jardueren zerrenda, aurreikusitako eta aurreikusi gabekoena.\n1. Proiektuari buruzko balioespen orokorra.\n2. Osasunaren gizarte-baldintzatzaileei buruzko ikuspegia.\n4. Beste instituzio batzuekin lankidetzan jardutea.\nl) Proiektuan izandako gastuei buruzko memoria banakatua, diru-sarreren eta gastuen zerrenda zehaztuta, eta xede bererako beste dirulaguntzarik, laguntzarik edo diru-sarrerarik eskuratu bada, hala adieraztea.\nm) Gastuak egiaztatzeko agirien zerrenda. Zerrenda horrek barnean hartuta behar ditu aurkeztutako proiektuaren guztizko aurrekontuaren arabera egindako gastuen ziurtagiri guztiak, honako hauek zehaztuta: ziurtagiri-mota, kontzeptua, igorlea, data, zenbatekoa eta jarduerari dagokion ehunekoa. Gastuen frogagiri horiek bat etorri behar dute aurkeztutako aurrekontuko kontzeptu guztiekin eta kontzeptu bakoitzak aurrekontu osoarekiko duen proportzioarekin.\nn) Jarduerarekin erlazionatutako izaera publikoko agiriak.\n3. Justifikazioarekin batera, honako hauek aurkeztuko dira:\na) Dirulaguntzaren xede den proiektua eta gastua eskatutako dirulaguntzaren guztizko zenbatekoaren arabera benetan gauzatu direla egiaztatzen duten fakturen edo bestelako ordainagirien kopia arrunta, erakunde eskatzailearen ordezkariak izenpetuta. Gainera, agiri horiek egiazkoak direla ziurtatzen duen erantzukizunpeko adierazpena ere aurkeztu beharko du.\nb) Erakunde onuradunak boluntarioen lana balioztatzeko egindako ekarpen propioa justifikatu behar izanez gero, erakundearen legezko ordezkariak izenpetutako ziurtagiriaren kopia, honako hauek jasota: boluntarioaren datuak (izen-abizenak eta NAN zk.); ordu kopurua; orduko kostua; guztizko zenbatekoa, eta boluntarioaren sinadura. Elkarteak egindako ekarpen propioa justifikatzeko baino ez da kontuan hartuko langile boluntarioen balioztatzea, eta orduko 20 euroko gehieneko muga ezarriko da. Boluntarioak balioztatzeko, elkartearen inguruko pertsonek proiektuaren helburuak lortzeko eta ordainsaririk jaso gabe egindako lanaren kuantifikatze ekonomikoa egingo da.\nc) Jarduerarekin zerikusia duten agiri publikoak, hala nola egunkari-zatiak edo proiektuko funtsekin ordainduta egin, kopiatu eta zabaldutako ikasmateriala; agiri horiek berak aurkez daitezke edo horietarako esteka elektronikoak eman.\nd) Osasun Sailaren babesa jaso dela adierazi izana egiaztatzen duen dokumentazioa –17.i) eta 17.j) artikuluetan jasotako kasuetan.\ne) Proiekturako funtsekin ordaindutako tailer eta ikastarorik antolatu bada, labur azaldu haietan zenbat lagunek parte hartu duten. Beharrezkoa den guztietan, datuak sexuaren arabera aurkeztuko dira.\n4. Emandako laguntzarekin ordaindutako gastuek dirulaguntza jaso duten jarduerak gauzatzean sortutakoak izan behar dute. Laguntzaren kargura behar bezala justifikatutako gastuak, honako hauek izango dira:\na) Elkarte onuradunaren izenean igorritako fakturaren bidez justifikatutakoak. Faktura guztiak 2020an egindakoak izango dira.\nc) Lan-kontratudun langileei dagozkien gastuetan, soldaten ordainagirien bidez justifikatutakoak (ordainagiriek eredu ofizialen eta Gizarte Segurantzako kotizazioko aldizkari ofizialen araberakoak izan behar dute).\nd) Balio Erantsiaren gaineko Zergatik salbuetsita dauden noizbehinkako lanetan, enpresariak edo profesionalak ez diren pertsona fisikoek egiten dituztenean (hartzaileak), gastua justifikatzeko, elkarte onuradunak idatzi bat egingo du, eta haren ordezkariak sinatuko du. Idatzi horrek, gutxienez, honako hauek jaso behar ditu: ordezkariaren, elkartearen eta hartzailearen izen-abizenak edo izen soziala, identifikazio fiskaleko zenbakia eta helbidea; eragiketaren deskribapena eta guztizko zenbatekoa; idatziaren jaulkipen-data; «hartze-agiria» eta pertsona hartzailearen sinadura, eta pertsona fisikoen errentaren gaineko zergaren atxikipena.\ne) Boluntarioen kasuan, haien aseguruaren bidez justifikatutako gastuak. Finantzatu beharreko boluntarioaren aseguruak bi kontingentzia estali behar ditu nahitaez: istripuak eta erantzukizun zibila. Azken horretan, urtean, ezbehar bakoitzeko kapital aseguratua 300.506,05 euro izango da gutxienez, polizako boluntario guztientzat. Boluntarioen asegurua diruz lagundu ahal izateko, aseguratzaileak egindako egiaztagiri bat adierazi behar da justifikazioan. Egiaztagiri horretan, datu hauek agertu behar dute, gutxienez: erakundeak bere boluntarioentzat kontratatutako aseguru-polizen estaldurak, aseguruan sartzen den pertsona-kopurua eta polizaren guztizko zenbatekoa.\n5. Era berean, dirulaguntza jaso aurretik sortutako gastuak justifikatu ahal izango dira jasotako dirulaguntzaren kontura, baldin eta diruz lagundutako jardueren barruan sartutako ekintza eta kontzeptuen kostu errealak badira eta 2020. urtean egindakoak badira.\n6. Dirulaguntza justifikatzeko dokumentazioa bitarteko elektronikoen bidez aurkeztu beharko da, izapidetze elektronikoari buruzko 21. artikuluan azaltzen den moduan.\n7. Dokumentazioa aurkezteko azken eguna 2021eko otsailaren 1a izango da.


Diagonala, Bartzelona. 2006 | Separata\nDiagonala, Bartzelona. 2006\nBi urterako nindoan Bartzelonara ikasketak amaitzera. Iraila hasiera, egunak hasiak ziren laburtzen, eta Vibasako autobus kalamastra batean abiatu nintzen Donostiako autobus geltoki berdinki kalamastran. Alfajarin-eko ez-lekuan geldialdia, hurrengo urteetan erritual bilakatuko zena, taberna lizundua, txofer izerditsuak alkandorako goialdeko botoiak solte, paparra agerian, tabernariak zotza haginartean; gehiegizka esan daiteke Alfajarinetik igarotzen dena ez dela gehiago aurretik zena izango. Bidean aurrera egin eta auto-hilara luzeak Vilafranca aldean, asteburua igarotzera kostaldera (Sitges, Calafell, Vilanova i la Geltrú) joan diren bartzelonatarren itzuleraren ondorioz. Bidesareak bata bestearen atzetik. Portal de Barcelona-ra iristerako zangoak, bizkarra, besoak, gorputza seko uzkurtuta, eserleku deserosoan soina ezin ongi bermatu. Filmeren bat autobusean, Los lunes al sol agian; musika kanalean, berriz, Joaquin Sabinaren deskarteen diska. Aldats baten ostean agertuko da Diagonala, Bartzelonako gau-argiak palmondoek zatitzen duten abenida amaitezin batean. Ezker-eskuin unibertsitate eraikinak, aurreragoxeago Corte Inglesa. Aurrera egin beharrean, ordea, eskuinera egingo du autobusak, Sants-erantz.\nBehin eta berriro errepikatuko zen eszena izango zen hura, baina lehenengoa dut batez ere gogoan. Diagonalan zehar footinga egiten ikusten nituenei begira galdetzen niola neure buruari: nola galdu hiri honetan?\nHala Bedi irratiko Celosamente Gordea programan irakurritako testua\nWritten by bsarasola Celosamente Gordearako testuak, Literatura atalean publikatua\tTagged with Bartzelona,Diagonal,Diagonala,Hala Bedi\n2013/01/06 - 19:54 derhitzot\nAntzeko egoera bizitzea egokitu zaitu aurten. Low-cost hegaldien boom-a tarteko hala ere, Diagonaletik igaro gabe heltzen naiz Sants-era.\n2013/01/06 - 20:02 bsarasola\nEgia esan, testu ugari egin daitezke Bartzelonara iristeko moduekin. Alvia jarri aurreko gaueko treneko zurrunkak, San Sebastian egun guztia erdi lo igaroarazi zidatenak. Hondarribia-Bartzelona, Air Nostrumeko abionetak abioiak bainoago. Alvia modernoak elurretan utzi zuenekoa Donostia urtarrilaren 2 batez. Etxeko trasladoa egiteko adiskidearen furgoneta hartu nuenekoa, Monegroetako eguzkia gogor. Molist autobus batetako kristal bat hautsi zenekoa Zaragoza igarota eta bi orduz egon ginenekoa autopista bazterrean beste baten zain…\nSant Antoni, Bartzelona. 2009


Aste erabakigarriak dira Maiatzaren 22ra artekoak. Ez bakarrik Foru eta Udaletako panorama hautatu eta ebatziko delako egun horretan, bitarte horretan demokraziaren oinarrizko arauekin zer gertatuko den ere jakingo dugulako baizik.\nGazteago nintzelarik, ondo gogoan dut, zein zen Espainiako komunikabide, alderdi politiko eta gizarte mugimenduetatik ematen zen mezua: “Sin violencia todas las ideas políticas se pueden llevar a cabo”. Urteak dira lelo horren leloaz konturatua nintzela.\nBilduren afera izan daiteke horren adibiderik garbiena: El Paisek dakarrenez, Gobernuak eta fiskaltzak asteon aurkeztuko dituzte Bilduren zerrendak inpugnatzeko eskariak. Alderdi Popularrak, bere aldetik, Bilduren zerrenda guztiak debekatzeko eskaria luzatu du. Euskal Herrian ere, modu batera edo bestera, Ezker Abertzalea hauteskundeetan izango zela ziotenek (EAJk), ez dute lehengo indarrez hori adierazten. Adierazgarria da Ramon Solaren artikulua Garan, gaur.\nLehen ziurra zena ez da hain ziurra gaur.\nGaitzerdi pertzepzio kontua balitz baina. Sorturen sorrera-estatutuek, aurreko debekuen baldintza guztiak gainditu zituzten (Begira hemen laburpena eta hemen estatutuak osorik). Espainiako justiziak jartzen zion baldintza ez ezik, euskal gizarteak urte luzetan egindako eskaria onartzen zuela aitortu zitzaion orduan. Ez zen nahikoa izan auzitegiek aurkezteko baimena eman ziezaioten.\nBeste kupeleko sagardoa da Bildurena: bi alderdi legalen koalizioa baita (EA eta Alternatibarena). Bide beretik jarraitu arren Espainiako Gobernu eta Justiziek, urrats batzuk aurrera egin dute, kutsadura zirkuluak handituz eta eskubide esparruak murriztuz.\nZein da hemendik eta Maiatzaren 22ra arte Bilduk aurretiaz duen panorama? Aurkezteko aukera izango du ala ez?\nProposamen zehatzez beste, kanpaina markatuko duen gaia izango da, inondik inora. Aurreikuspenik txarrenak beteko balira (Bilduk aurkezterik ez), askorentzat lehengo hauteskundeetako egoera bera errepikatzea litzateke. Niretzat ez. Niretzat zurrunbiloan barrurago egitea litzateke, arazo politikoan sakontzea: euskal gatazka, gatazka armatua ez eta eskubide eta demokrazia gatazka bat dela agerian uztea litzateke euskal jendartearen (eta Europako ikuskarien) aurrean.\nbildu, Euskal Herria, Ilegalizazioa, inpugnazioa\n"Ikus dezagun nor jar daitekeen zure aurrean"\nGonzalo Etxague 2011-04-26 10:26\nIstorio hau hamaika aldiz bizi izan dugunez, ez da oso azkarra izan behar nola amaituko den jakiteko: Bilduk ez du aurkezterik izango. Baina arrazoi duzu, harrezkeroztikoa ez da berdina izango. Estatuak bere diskurtsoaz beste egin du oraingo atakatik ateratzeko; “harexegatik” du azken argudioa, azkena izango duenez, behin mozorroa kenduta oso zaila baita berriro inor engainatzea. Gainera, errepresioa ezker abertzaletik harago zabaldu du. Pentsatzen dut Estatuak ETAn daukala itxaropena, ea hauteskundeen ondoren atentaturen bat egiten ote duen, betikoa errepikatu ahal izateko, euren burua zuritzeko: “Ikusten duzue? arrazoi genuen!”. Baina ETAk su-etenari eutsiko balio? Polita izango litzateke orduan zer nolako estutasuna izango luketen ikustea, nola bilakatzen zaien zama eutsiezina oraingo errepresioa. Ausartuko ahal da ETA inoiz zapaldu ez duen lurraldean sartzera!


Familia abeltegia : ARALARko\nGure familiarena abeltegi txikia da, eta behi gorri piriniotarrak hazten ditugu. Gure gurasoen tradizio familiarrari eutsi nahi diogu, Lakuntzako abeltzaintzak etorkizuna izan dezan. Horretarako, gure aratxeen haragia zuzeneko salmentan eskaintzen dugu.\nAbeltzaintza estentsiboa da gurea, eta, ingurumena errespetatu, eta zaintzen dugu kontu handiz.\nAGB Nafarroako Aratxea\nNafarroako Gobernuko Landa Garapeneko eta Ingurumeneko Departamentuak eta AGB Nafarroako Aratxeak kontrolatzen dizkigute aziendak, eta, horretarako, aldian behingo kontrolak egiten dituzte behiak ongi eta osasuntsu daudela ziurtatzeko.. (kalitate ziurtagiriak)\nGure abeltegia Piriniotar Arrazaren Hazleen Elkarteko (ASPINA) kidea da. Elkartearen ardura da piriniotar arrazaren garbitasuna ez galtzea eta aleak behar bezala hautatzea, azienda mota hori zabal dadin.\nElkartearen egituran, errendimenduen kontrolean ari gara lanean. Horregatik, jaiotzen denetik hil arte kontrolatzen dugu aratxea, erditu zen behia eta horren zezena nor izan ziren ederki jakinda (genealogia liburua).


Isa Diazi elkarrizketa | Hitzen uberan\n← Udazkenean loratuko da\nErreferentzia egokien garrantzia →\nFuntsean, jarrera aldaketa bat zen haren oinarria. Hau da, anbizio faltari ataka bat jartzea eta neure buruari esatea “Ez, polita, idazten ari zara publikatzeko ardurarik gabe. Denbora aurrera doa, gu harekin, bizitzak buelta asko ematen ditu, ados, baina bada momentua esateko: anbizio pixka bat eduki, idazten duzunak balio du liburu baterako, kalitate minimo bat badago”, eta erronka bezala hartu nuen. Azken liburua literatur lehiaketa batetik ateratako lana zen, ez zuen jaso kritikarik inon, oharkabean pasa zen. Orduan, zure buruari galdetzen diozu, “Zertarako?”. Baina ez, neure buruari esan nion: “Idatzi, egituratu buruan ikusten duzun bezala, eta gero liburu horren alde egin borroka, zeure buruarengan konfiantza izanda eta idazten duzun horretan sinetsita”. Eta horrela izan zen: ahalduntze prozesu bat, emakume bezala eta idazle bezala. Emakume idazlea naiz, bi ahalduntze prozesu horiek bat egin dute prozesuan, eta horren emaitza da liburua.\n“Ijiji!” hala ere presente dago liburuan: poema batean, aitzin solasean… Hitzaurre gisako poema idatzi duzu, gozatzeko gonbita gisa. Nori dago zuzendua gonbita hau?\nMundu guztiari, izan gizonezko, emakumezko, gorputz bat edo bestea, zure bizitzaren momentu batean egon edo bestean, berdin dio generoak, sexuak… Gozatzeko zergatik? Borrokatzea gogorra delako, eta bizitza oso gogorra da; etsipenean erortzea eta etsituta egotea bizitzak berak ematen digun zerbait da, eta horri ere aurre egin behar zaio, eta horren kontra borrokatu ere bai, bizi pozaren eta bizitzaren aldeko apustua eginez. Bizi dugun sistema kapitalista honen kontra zer aldarrikatuko dugu, bizipoza eta bizitza duina ez bada? Gutako guztiona gainera, bakoitzaren bizitzak balio duelako. Sistemaren aurka egiteko festa, irria, algara eta ondo pasatzea ere, elkarrekin eskutik lotuta, lepotik helduta.\nPoema bat amaitzen duzu esanez: “Eta bai / egiazki bizitza ederra ere bada. / Benetan”. “Ere” horretan dago gakoa, liburuak ez baitu ukatzen gordinkeria, hitz asko oso pisutsuak dira: justizia, interdependentzia, falokrazia… baina beti dago bizitzaren edertasunaren aldeko aldarri bat. Zerekin nahi zenuke geratzea jendea liburua irakurtzean?\nNik bete betean bizi izan nituen 80ko eta 90eko hamarkadak, Euskal Herriko historian oso gogorrak izan ziren urteak. Garai haiek emandako kolpea gurekin daramagu. 80ko hamarkadan zegoen leloa, benetan sinetsita geunden gainera, “No future” zen. Punk garaiaren esentzia biltzen zuen lelo horrek. Nik bizi izan dut lehen pertsonan, adinagatik, benetan sinetsita ginen ez zegoela etorkizunik, ez humanitatearentzat, ez langileentzat, ez gazteentzat… Denbora aurrera doa, eta esaten duzu, “Bai, egia, garai hura markatuta dago eta esaldi horrek biltzen du haren funtsa, baina horri orain zer jarri aurrean? Bai, gordinkeria badago, baina bizitza ederra ere, bada. Eta etorkizun hori hemen dago, guk egunero egiten dugu, eta gure esku dago aldatzea bestelakoa izateko.\nDeigarria egin zaidan beste gauza bat da zenbat dialogatzen duzun pertsona konkretuekin: Virginia Woolf, Idoia Beratarbide, Josu Erkorekaren rekortea, Gallinulo Porphyriori, Moio… Beharra sentitzen zenuen dialogo batzuk edukitzeko?\nAhots bakar bat dago liburuan, baina forma ezberdinak hartzen ditu: poema laburrak, arnas luzekoak, musikalak, jostalariak… “Sagar sareak”ek adibidez, erritmoa oso landua dauka. Poesia forma ezberdinak erabiltzeko hautua kontzientea izan da, zeozerren bila ari zinen?\nDenetik dago. Nire bizitzan gehien irakurri dudan gehiena poesia da, poesia mota ezberdinak: laburrak, aforismoak, poesia narratiboa… Guztia hartzen dut kontuan, baina ez kontzienteki, funtsean paperaren aurrean idazten hasterakoan barruan duzun zurrunbiloa pixkanaka doa forma hartzen. “Heteronormatibatearen etikatik at” poemak, kasu, argi ikusten nuen perkusioa zuela, eta jendea irudikatzen nuen borobilean musikaltasunez irakurtzen. Amaierako “Asanblada” poeman berriz, hitzek berauek zuten musika, hura idazterakoan kantatu egiten nuen. “Sagar sareak” idaztea oso ederra izan zen, asko gozatu nuen: hitza aukeratuz, sentsualitatea eta sexualitatea bilatuz, balada moduko erritmo bat da.\nBeste poema batzuek manifestu kutsua dute, manifestu zorrotzak baina oso humanoak era berean…\nBeste edozein kultur adierazpenak ahal duen gauza bera, lotuta doa dena. Poesia, edo antzerkia, edo musika… Humano garen aldetik humanoago egiten gaituen adierazpen bat gehiago da poesia, beharrezkoa duguna gure bizitzan.


Pertsonaia ospetsuak - Ayuntamiento de Aibar-Oibarko Udala\nLeireko monastegiko monje zistertarra izan zen eta, beste obra batzuen artean, “Notas históricas referentes al monasterio de San Salvador de Leire”ren egile.\nSanto Domingo de Silosen botoak egin zituen (1911) monje beneditarra. Buenos Aireseko (Argentina) udaleko priore izan zen 1951 eta 1963. urteen artean, Leirera erretiratu baino lehen.\nZirkulu kultural, aldizkari, eta abarren sortzaile izan zen, eta izaera erlijiosoko hainbat obra idatzi zituen, hala nola ezkongabeentzako katixima bat, eta ezkonduentzako beste bat.\nOibarren jaio zen 1903. urtean, eta oso gaztetan Donostiara lekualdatu zen, 14 urte zituen arte, berriro ere Oibarrera bueltatzeko eta bere bizilekua Iruñan era egonkorrean xedatzeko, 1918 inguruan. 1919. urtean Nafarroako Foru Aldundiak pentsio bat eman zion eta ondorioz bere lehen erakusketa egin zuen Iruñan.\nJavier Cigaren akademian ikasgai batzuk jaso zituen, baina, zentzu guztietan autodidakta zelarik, goiz akademia utzi eta maisuarekiko adiskidetasuna mantendu zuen. 1934an Madrilen Udazkeneko aretoan parte hartu zuen, eta 1929an errepikatu zuen IX. aretoan.\n1928an Iruñako udaletxeko Lehiaketa Zientifiko, Literario eta Artistikoan Zilarrezko Saria irabazi zuen. Garai hartan Logroñora lekualdatu zen eta ekintza artistiko bizi periodoa izan zuen, bai margolari bezala (Bilbon, Iruñan eta Logroñon egin zituen erakusketak), bai dekoratzaile bezala, bai altzairu eta objektu artistiko diseinatzaile bezala.\n1932. urtean Euskal Artista Erakusketan parte hartu zuen. Iruñan 1936ean egin zuen erakusketarekin batera espainiar Guda Zibilak eztanda egin zuen, eta bere bizilekua berriz ere Iruñan finkatu zuen. Fermín Izurdiaga kalonjeak, Mugimenduaren prentsa ordezkariak, hainbat politiko eta buruzagi militarren erretratuak enkargatu zizkion, 1936 eta 1938 bitartean egin zituenak eta erretratugile nabarmen itxura finkatzen lagundu ziotenak.\n1940. urtean Artista Nafartarren Erakusketako kartela egin zuen, eta urte berean San Ferminetako kartel lehiaketa irabazi zuen. 1945. urtean ere Iruñako udal Aurrezki Kutxak deitutakoa irabazi zuen. Urte hauetatik aurrera ez zuen berriro erakusketa edo lehiaketetan parte hartu, gehienbat erretratua landuz eta gai erlijioso edo historikoko obraren bat burutuz. 1957ko abuztuko 17ko gauean, Tafallatik bueltan auto istripu bat jasan eta hil egin zen.\nPaisaia eta erretratu generoak landu zituen bereziki. Mola, Franco eta José Antonio bezalako pertsonaia historikoen erretratuak dira ospetsuak.\nIruña eta Oibarreko udaletxetan, Nafarroako Foru Aldundian eta Nafarroako Museoan bere obrak aurki daitezke. Iruñako udaletxeak kale bat dedikatu zion ere.\nGeure artean “Pla” bezala ezaguna. Agoitzen jaio zen arren, oibartarra sentitu zen, eta bere bizilagunek pozik onartu zuten haien artean. Bere bizitza ikusteko era xelebrearengatik egin zen ospetsua, trebea izan baitzen bihurrikeria, humore eta abenturan. On Santiago Plari buruz hainbat pasadizo eta historia bitxi kontatu ohi dira. Oibartarrok Plari kale bat eta konpartsako erraldoi bat dedikatu diogu. Geuk, jotaren letra aldatuz, zera abesten dugu:


Eguberritako oporren bueltan, ikastolako egunerokotasuna aldatu zaigu. DBH 1 eta 2. mailetan hainbat ikasle COVID 19an positibo izan dira. Positibo kopurua txikia izan arren, harreman zuzena izateagatik ikasle mordoska konfinatuta geratu zaizkigu etxean.\nPositibo bat gertatzen den bakoitzean, ikastola Osakidetzako gure erreferentearekin harremanetan jartzen da eta haiek eskatutako informazioa ematen diegu (gelako, hautazko arloetako eta jangelako kokapenak). Osakidetzako rastreadorea, berriz, positibo izan den ikaslearekin harremanetan jartzen da eta informazioa jasotzen du (jolasgaraikoa, eskolaz kanpokoa, asteburukoa…). Informazio guzti honekin rastreadoreak harreman zuzenak nortzuk diren erabakitzen du eta ikastola jakinaren gainean jartzen du.\nUne honetan Ikastola familiarekin harremanetan jartzen da egoera zein den azalduz eta ikasleak etxean konfinatu behar direla adieraziz. Momentu horretan ikaslea restreadorearen deiaren zain geratzen da eta berak agindutakoa jarraitu behar du.\nIkasleak ikasturtearen hasieratik plangintza ez-presentzialaren berri izan duenez, jakin badaki, egoera honetan nola jokatu behar duen eskolak etxetik jasotzeko. Hori dela eta, ikastolako ordutegi bera errespetatuz, lanean hasi beharko du konfinatuta dagoen lehen egunetik.\nEskolan erabiltzen dituen baliabide berdinak erabiliko ditu etxetik ere, chromebook propioa, drive aplikazioa, classroom, egape-alexia plataforma, posta elektronikoa, formularioak, pptak… irakaslearen azalpenak, aldiz, etxetik bideo-konferentzia bidez jasotzen ditu. Modu honetan eguneroko erritmoari jarraitzeko aukera eskaintzen diogu ikasleari. Orokorrean, ikasleak ongi erantzuten dute denon esfortzua eta saiakerari esker.\nBestalde, hainbat irakasle ere kutsatuak izan dira, baina lan prebentzioko teknikarien erabakiaren arabera, ez dute eraginik izan beste irakasle, ikasle eta langileengan.\nZorionez, gainera, konfinatutako guztiak osasuntsu daude.


Honolulu Upholding the Paris Climate Agreement | Cultural Travel News\nHasiera » Kultur Bidaia Albisteak » Honolulu Parisko Klima Akordioa defendatzen\nHonolulu Parisko Klima Akordioa defendatzen\nKirk Caldwell Honoluluko alkateak gaur jakinarazi du Hiriko eta Eskualdeko Honoluluko Klima Ekintza lehenengo Plana (NPB) kaleratuko duela, "One Climate: One O'ahu" izenburupean. CAP Hawaii-ko Unibertsitatearekin lankidetzan garatu zen eta zientzian oinarritutako eta komunitatean oinarritutako estrategia da O'ahu-rentzat berotegi-efektuko gasen isurketak zero garraiatzeko 2045. urterako Udalaren ordenantzak agintzen duen moduan. NPB onartzea ere beharrezkoa da "Oraindik bertan gaude" eta Climate Mayors-en partzuergoetan Pariseko klima akordioa babesteko.\n"Oraingo presidenteak Estatu Batuak Pariseko klima akordiotik aterako direla iragarri zuenean, harro sentitu nintzen hiru uharteetako alkateen eta gobernadorearen ondoan egoteari munduari Hawai'i oraindik ere badagoela jakinarazteko", esan zuen alkateak Caldwell. "Gaur egun, harro nago Honoluluko Hiria eta Konderria inoizko Klima Ekintzarako Plana emateaz gain, konpromisoa gure uharterako etorkizun osasuntsuago eta iraunkorrago batera joateko behar dugun bela plan bihurtzen du".\nCaldwell alkateak Climate Mayors-eko zuzendaritza batzorde nazionalean parte hartzen du, isuriak murrizteko konpromisoa hartu duten eta Parisko klima hitzarmena babesteko konpromisoa hartu duten herrialde osoko 470 hiri baino gehiagoko sarean. klima ekintza eta politika. Pariseko klima akordioa Climate Mayors erakundearen bidez mantentzeko bi eskakizun daude: lehenengoa, karbono isuriak murrizteko helburua ezartzea; eta bigarrena, klima-ekintzako plan komunitarioa onartzea. 65. Lege Proiektua aho batez onartu eta Caldwell alkateak abenduaren 22an sinatu zuenean, Udalak ordenantza bidez konpromisoa hartzen du 100. urterako% 2045eko karbono isuriak murrizteko helburuarekin. Udalbatzak NPB onartzea da hori betetzeko bigarren eta azken urratsa. konpromisoa.\n"AEBetako Klima Aldaketaren Aliantzarekin bat egitean, Honoluluko Hiriak eta Konderriak konpromisoa hartu zuten nazioarteko komunitatearekin aktiboki parte hartuko dutela berotzea 2 gradu zentigradutik beherako mantentzeko ahalegin globalaren barruan", esan du Tommy Waters kontseilariak. "Gure uhartea klima aldaketatik babestea da gure kuleana".\nNPB Udaleko Klima Aldaketa, Iraunkortasuna eta Erresilentzia Bulegoak garatu zuen, bai erkidegoak bai Udalaren 18-221 Ebazpenak egindako eskaerei erantzunez. Administrazioari eskatu zion "Klima Ekintza Plan bat sortzea Oahu-ra trantsiziorako mugarri integralak ezartzen dituena. 100% energia berriztagarria 2045. urterako edo lehenago karbonoaren neutraltasunerako bidean ". NPB 9 klima-estrategiaz osatuta dago, hiriak berehala egin ditzakeen 46 ekintza klimatikoekin, hurrengo bost urteetan uhartearen berotegi-efektuko gasen isurketak% 44 murrizteko 2025. urterako, Hiriko eta Parisko akordioaren isuriak murrizteko helburuak betetzeko.\n"Energia garbira eta garraio iraunkorrera igarotzeak estatuaren helburuekin jarraitzeaz gain, gure uharte komunitatearen erresistentzia, segurtasuna eta oparotasuna ere onuragarriak izango ditu", esan du Brandon Elefante kontseilariak.\nNPBk agerian uzten du 2005 eta 2016 artean isurketen etengabeko beherakada egon den arren, emisio mailak berriro handitzen hasi direla - 0.1an% 2017 igo eta 1.8an% 2018 jaitsi. Askok isuriak gutxitzen ari direla uste duten arren, datuak argi uzten du O'ahuren karbono kutsadura klima krisira murrizteko ekintza sendoak behar direla. Berotegi efektuko gas isurpen gehien isurtzen duten hiru sektoreak O'ahun lurreko garraioa, eraikinaren energia erabilera eta hondakinekin lotutako emisioak dira.\nAzken 18 hilabeteetan herritarrek, espezialistek eta agentziek jakinarazi zuten NPB. Enpresa, irabazi asmorik gabeko eta gobernu sektoreetako 28 adituk osatutako Klima Ekintzarako Lantalde batek hiria aholkatzen lagundu zuen, Hawaiiko Unibertsitateak Manao-n egindako azterketa teknikoa eta datuen analisia egin zuen. NPBren jatorrizko helburuak zuzenean jakinarazi zizkieten ehunka herritarrek uharte osoko zinegotzi batzuekin lankidetzan egin zituzten komunitateko 12 bileretan, taldeei politika ekintzak lehenesteko eskatuz "joko klimatikoa" burutuz. NPBren zirriborroak 760 pertsonaren iritzia jaso zuen klima ekintzari buruzko uharte osoko ordezkaritza inkesta batean eta 614 laguntzaile izan ziren ate ireki birtual batean 2020ko udan COVID kezkak egokitzeko.\n"Gure bizilagunek beren komunitateak ezagutzen eta ulertzen dituzte hoberen, eta horregatik nahi genuen klima plan honek hasieratik bere mana'o sartzea", esan du Josh Stanbro Hiriko Erresilientzia Zuzendariak. "NPB proiektu honetan jasotako ekintzek zuzenean islatzen dituzte bizilagunei entzundako kezkak, eta espero dugu berriro ere pisatuko dutela eta zirriborro hau amaitzeko ekarpenak emango dituztela".\nUdalak herritarrak gonbidatzen ditu NPBren zirriborroa irakurtzera eta iruzkinak ematera www.resilientoahu.org/climate-action-plan . Iruzkinak 30eko urtarrilaren 2021era arte onartuko dira eta Erresilientzia Bulegoak lineako tailer bat egingo du asteartean, 2eko otsailaren 2021an, herritarrek beren ekarpenak emateko aukera osagarri gisa. Herritarrek aurrez izena eman dezakete tailerrean www.resilientoahu.org/climate-action-plan . Linean eta tailerrean emandako iritziak NPB amaitzeko erabiliko dira, ondoren, Kontseiluari 120 eguneko epean bidali behar zaizkio behin betiko onarpen edo ez onarpenerako, 20-47 Ordenantzan ezarritako baldintzen arabera.


« Xut | Sexuketa ipuinak »\nGAJERÉ SINELO GUELÓ, GEORGE\nGaur lehenbiziko aldiz ikusi ditut.\nEz dira inola ere esaten duten bezalakoak.\nUda delako egunotan eguraldi ona egiten duela aprobetxatuz, ibaira joan naiz, ondo ezagutzen dudan putzu zabalean igeri egiteko asmoz. Ohi bezala, bakarrik joan naiz. Ibai ingurura hurbildu naizenean, ordea, beti nirekin dabilen bakardadea zeharo uxatu dute gizaseme batzuen ahots bizi eta ulergaitzek.\nHaiek ni ez ikusteko moduan sastraka artean ezkutaturik, asto-arrantza eta mando-irrintzi urduriak ere entzun ditut tarteka-marteka, eta mailu hotsa, gizonek lurrean taketak mailuz sartzen baitzituzten tinko, ondoren taket tenteei sokak lotu eta zaku-oihalezko kanpadenda txiroak zutitzeko.\nDenetik ikusi dut: umeak, gazteak, helduak eta zaharrak. Ez dut ulertzen zergatik dioten beldurgarriak direla eta haiengandik urrundu behar dugula ikusten ditugun ordukoxe.\nNeska-mutiko beltxaranak, edonon bezala, elkarrekin jolasean zebiltzan, oihuka eta lasterka, elkarri noizbehinka ileetatik tiraka edo bultzaka, oraintxe barre eta oraintxe negar.\nGizon-emakumeak honetan eta hartan ari ziren lanean, kanpadendak zutitzeaz gain, berriketa gutxirekin. Ibaiko harriak biltzen zituzten suleku egokiak prestatzeko —hiruzpalau bai, gutxienez— eta, haien gainean, hiru makila luze eta sendo jartzen zituzten goi aldean katez lotuta eta behean hiruhankako baten moduan zabalik jarrita. Katearen mutur bat hiru makilen artean eta sulekuaren gainean zintzilik uzten zutenez gero, garbi zegoen laratzarena egiten zuela. Ez zirudien sua piztuko presarik zutenik; arratsaldea aurreratu gabe zegoen, artean; iluntzean piztuko zuten, ziurrenik.\nLuzaro egon naiz haiei begira.\nGure antzera janzten dira, gizonezkoak batik bat, arropen koloreak gaizki konbinatzen badituzte ere. Neska-mutikoak bezala helduak ere azal ilunekoak dira, eta oso ile beltza daukate. Emakumeek eta gizon gazteek luzea zeukatela ikusi dut, aspaldi moztu gabea. Gorputz lirainekoak iruditu zaizkit gehientsuenak; lodikoterik batere ez dut ikusi.\nOso gurdi kaskarretan iritsi dira ibai ondora. Jende txiroa da, txiroa denez, lehendik ere entzuna nuen bezalaxe. Zurezko gurdi horietako batzuk, hala ere, besteak baino sendoagoak iruditu zaizkit, eta laster ohartu naiz lanbide jakinen bat duten pertsonenak direla. Izan ere, batean errementarien oinarrizko lanabesak ikusi ditut, ingudea eta mailuak nabarmen. Beste batean, berriz, eltzegintzarako tresnak ikusi ditut, kobrezko xafla txiki eta guzti.\nHaiei guztiei ikusminez begira luzaro egon ondoren, kanpalekuko prestaketa lanak bukatu dituztenean, zeharo lasaitu edo han-hemenka eseri eta etzan direnean, ni ikusteko arriskuan nahikoa denboran egon naizela iritzita, etxera itzultzea erabaki dut.\nOrduan, nire atseginerako, ordu arte haien laneko zaratak eta zalapartak entzutea galarazi didatena entzun ahal izan dut. Nire adin inguruko, hau da, hamazazpi-hemezortzi bat urteko mutil batek adinkide batzuei begira esandako hitzak entzun ditut:\n—Chaborós! A or leste! Jilí or eresitón!\nGarbi zegoen ez zirela ingelesez ari.\nErreflexu onak izan ditut, zorionez, eta poltsikoan latina eta grekoa ikasteko eramaten dudan koaderno txikia atera dut. Entzundako hitzen oihartzun argia buruan nuela, azkar bai azkar idatzi ditut arkatzez paperean.\nBitartean, bost mutil eta bi neska arin biluztu, eta ibaiko nire putzuan sartu dira jauzika eta barrez. Zer nolako inbidia eman didaten! Zuhaizpeko itzalean ere beroak nengoen. Ez nekien zer egin: alde, arestian pentsatu bezala? Ez zuten arriskutsuak ematen, ordea, eta, sastraka artetik aterata, eta beren kanpamentuaren ertzetik ibilki, ibaiko putzu zabalera hurbildu naiz. Urduri, bihotza ero moduan taupaka, lasai jokatzen saiatu naiz. Belarrietan kili-kili egin didan hizkuntza hori berriz eta berriz entzun nahi nuen.\nInor ikusiko ez banu bezala eta inork ikusiko ez banindu bezala, ibai ertzera heldu naiz, uretan zebiltzan nire adinekoek arropak utzi dituzten lekura hain zuzen, eta poliki biluzten hasi naiz, lasai itxurak egin nahian.\n—Yes gaché! —esan du norbaitek ozen, eta nitaz ohartarazten ari zela konturatu naiz, kanpamentuko asko niri begira jarri direlako.\nArropak erantzita, ibaian sartu eta bertako neska-mutilen artera joan naiz.\n—Or gaché cambla ficar! —esan du oihuka eta alai nire ondoko mutil batek, eta, ezer ulertu ez dudan arren, irribarre egin diot. Era berean erantzun dit eta... zipriztinka hasi zait, bi eskuez ura nire gainera botaz. Berdin egin diot eta, berehala, azal ilun ederreko beste hiru mutil eta neska bat, ni errukirik gabe goitik behera blaitzen hasi dira barrez. Ia bertan ito naute, gorputz erdia uretatik kanpo neukan arren!\nHalako batean, norbaitek, urpean hanketatik heldu dit eta uretara bota nau. Sudur-zuloak eta belarri-zuloak urez betetzen sentitu bitartean, niri huraxe egitea espero zitekeela pentsatu nuen. Zorionez igerilari ona naiz: ez dira alferrik izan ibaian bakar-bakarrik, urtea joan eta urtea etorri, igeriketan egin ditudan ordu atseginak.\nUr-azalera atera naiz eta sakon hartu dut arnasa. Ur-hotsarekin nahasita, neska-mutilen barreak entzun ditut. Ileetatik kopetan behera zetorkidan ura begietatik eskuz kendu ondoren, irribarretsu begiratu diet, baina pixka bat urrundu naiz, atzerantz igeri eginez. Zerbait esan diote elkarri eta berriz nigana etorri dira. Ez diet harrapatzen utzi. Ibaitik azkar atera eta arropak utzitako lekura joan naiz, ur freskoa gorputzean behera erortzen sentitzen nuela. Mutilak ibaitik niri jarraika aterako ote ziren beldurra funts gabea izan da: nahiago izan dute uretan jarraitu.\nNire arropen ondoan neska eder bat ikusi dut orduan; biluzik zegoen, ni bezala uretatik atera berria, eta esku bustietan nire prakak zeuzkan. Harengandik metro eskas batera gelditu naiz, eta liluraturik begiratu diot. Ile luzea bustita baitzeukan, erraz ikusi dizkiot sagar itxurako titiak, gorputz osoa bezala oliba kolorekoak, eta, nahi gabe ere, sabel aldera begiratu diot. Segundo batez baino ez dut egin, baina nahikoa izan dut haren sabeleko ile berez ongi orraztuaren ederraz jabetzeko eta, berriro nahi gabe, odola zakilera bizi-bizi zihoakidala sentitu dut. Alde egin nahi izan dut handik, inor nire kitzikapenaz konturatu baino lehen.\n—Sinela tiró? —galdetu dit orduan neskak naturaltasun handiz, esku bustian nire koadernoa erakusten zidala.\nIrribarre egin diot. Nire arropak lurretik jaso, eta prakak eta koadernoa eskatu dizkiot eskua luzatuta. Irribarre txiki batekin batera itzuli dit dena. Esku bat altxatu dut orduan agur gisa, eta neskak berdin erantzun dit.\nIbai ertzeko zelaian aurrera joan naiz atzera begiratu gabe eta, zuhaitz artera heltzean, arropak lurrean utzi eta poliki jantzi naiz. Gero koadernoa hartu eta hartan idatzitako hitzak irakurri ditut. Hizkuntzak ikasteko daukadan erraztasunari esker, berehala ikasi ditut buruz.\nOinez hasi naiz etxera bidean. Bide osoan, besterik ez dut izan buruan: lehenbailehen itzuli behar dut nire lagun ezagutu berriengana, horien hizkuntza ikastera. Nola ote du izena? Eta neska polit horrek? Aita militarra dudanez, ferrak aldatu beharreko haren zaldi batekin itzuliko naiz behar. Eta etxean pertz pitzaturik ba ote daukagun ere begiratuko dut, eltzegileak konpon dezan.\nEz dakit gaur lasai lo egin ahal izango ote dudan. Bihar, orriotan, berri onak idazten jarraitu ahal izatea espero dut. George Borrow\nEuskal Herria, 2008an\nGaur inoiz baino goibelago egon naiz egun osoan.\nEz naiz gizon zaharra, baina oso bakarrik nago eta nire bizipoz bakarra lana da. «Ez da gutxi gero!», esango luke norbaitek, «Nik bizitza osoa eman dut gogoko ez nuen lana egiten! Zer arraio! Ez zaitezela kexatu!».\nNeure etxean bizi naiz, bakar-bakarrik, eraikin handi bateko etxebizitza txiki batean. Eta neure etxean lan egiten dut, itzultzaile autonomoa naizenez. Eta neure etxean esnatzen naiz bertan lo egin ondoren, goizero-goizero aspaldi joan zitzaidan maiteaz oroitzen naizela.\nOrdu gehiegi etxe barruan, bakarrik eta isilik, lanean ezkutaturik... eguerdietan, bazkaldu bitartean, albistegiko aurkezleen ahotsak eta hizkera zuzena lagun entzungor ditudala.\nEgunero-egunero etxetik gertu dagoen Kutun kafetegi lasaira joaten naiz, etxeko lan ordu luzeak eteteko asmoz. Eguerdian joaten naiz normalean, ordu bietan bazkaltzen dudanez.\nKurun duela berrogeita hamar urte irekitako kafetegi lasaia da. Ez du musika ozenik inoiz jarrita edukitzen eta, besteak beste, horregatik maite dut. Hamazazpi mahai daude bertan, launa aulkirekin; guztiak zurezkoak. Dekorazioa adreiluzkoa eta zurezkoa egina duenez gero, giro abegitsuko lekua da. Horrez gain, erdian, mahaien eta barra luzearen artean tximinia ederra dauka, eta jabeak neguan beheko sua piztuta eduki ohi du. Lasaia eta zabala denez gero, Kutun asteburuetan bete-bete eginda egoten da, eta mugimendua izaten du astegunetako iluntzeetan. Baina lanegunetako eguerdietan erabat nirea izaten da.\nGaur ere bertan izan naiz, goibelaldi ilunak jota. Nire mahai kutunean lasai kafea hartzen egon naizen bitartean, garai batean leku berean herriko hiru lagunekin berriketan nolako ordu atseginak emandakoa naizen gogoratu dut. Karlos, Pernan eta Aitor ziren. Haiek zirela esan dut, aditza lehenaldian, eta ongi diot. Karlos eta Pernan haserretu eta gorroto handiz bereizi ziren, bataren neska-laguna besteaz maitemindu eta harekin joan zenean. Hartan zerikusirik batere izan ez nuen arren, biak ala biak galdu nituen. Hainbeste urteren ondoren! Bihozminez baieztatu dut berriz, Kutuneko beheko suaren sugarrei begira, nola aurkitzen ditudan biak faltan. Aitor, berriz, aita egin zen duela urtebete pasa. Harrezkero, urtean bitan ikusten badut, lorpen handia.\nEgia da lagun berriak egin nitzakeela, baina —adinagatik edo zergatik ote den ez dakidala— ez naiz gauza, edo zaila naiz jendea ezagutzen, edo ez dut ondo ikasi bizitzan lagunak egiten. Beti izan naiz lagun gutxiko gizona. Ez dakit nola izan ote nintzen nire maitearekin harremanetan hasteko gauza... Haren hutsa ere handia da, eramangaitza. Goizero begiak zabaltzean, hura etxean egun osoan ez dudala ikusiko gogoratuta, ohetik jaikitzea amildegi sakona igarotzea bezala da niretzat. Gero eta neke handiagoz jaikitzen naiz. Eskerrak lanari, eta liburuei, eta itzultzean lantresna ditudan hizkuntzei... Horiek guztiak gabe, honezkero hilda nengoke.\nBizpahiru aldiz saiatu naiz, egunkariko iragarki bidez, herrian lagunen bat aurkitzen. Zeinen zaila den! Oso gutxik erantzuten dute eta, gehienek, ez dituzte gauzak argi edukitzen; behin lehen kontaktua eginez gero, ez dute berriz deitzen. Ulertzen dut iragarkiei jende gutxik erantzutea, izan ere, Euskal Herri bedeinkatu honetan hain errotuta dago lagun-taldeen tradizioa. Ez salatu, gero, haietako batean sartzen nerabezaroan ez bada! Alfer-alferrik izango da. Nik ez dut inoiz halako talde zailik izan, zorionean; ezin dut honen barne funtzionamendua ulertu. Odol-hitzarmena egiten ote dute bertako kideek?\nSuan begira, atsekabez gogoratu ditut iragarkiz erantzun zidan emakume gazte baten sms-ak. Hori da-eta bestea: inorekin kafea-edo hartu bitartean hizketan hasi aurretik, sms-z ezagutu beharra dago.\n«Ni ere bakarrik. Lagun bila», idatzi zidan.


Haitzuloaren mitoa | Filosofía y ética | Xuletas, chuletas para exámenes, apuntes y trabajos\nEscrito el 29 de Abril de 2018 en vasco con un tamaño de 6,85 KB\nKaixo guztioi, gu Ane, Ainhoa, Naroa eta ni Oihane gara, eta gaur Platoni buruz hitz egingo dugu. Baina hasi baino lehen pixka bat azalduko dizuegu.\nDuela mende asko, zehazki K.A-ko mendeetan errealitatea eta izatearen ikuspuntu ezberdinak zeuden. Garai hartako filosofo bat Platon izan zen. Baina ez zen bakarra izan, beste hainbat filosofo garrantzitsu egon ziren, esate baterako Socrates, Aristoteles, Heraklito…\nErrealitatea eta izatea aztertzen duena, hau da,\nZein da errealitatearen funtsa?\nZein da gizadiaren tokia unibertsoan?\nZein da objektuen, gertaeren eta lekuen izatea?\nBada mundurik adimenetik kanpo?\nMetafisikari garrantzitsuenetarikoak Aristoteles eta Platon ontologia gai nagusiz hartuz. Metafisika 3 alderdi lantzen ditu:\nMundua 2 Nia 3 Jainkoa\nLehen esan bezala, Platoni buruz hitz egingo dugu. K.A.427an Atenasen jaiotako filosofo bat izan zen, familia noble batena. Aristotelesen maisua izan zen eta Platonek bere jakintza guztiak Socratesengatik ikasi zituen, hau da, Socrates Platonen irakaslea izan zen eta Aristoteles Platonen ikaslea.\nBere filosofia ez zuen ezer esaten politikari buruz, ez kosmoaren sorrerari buruz, ezta gizakiaren nondik norakoak.\nPlatonen ustez errealitatea bi zatitan zegoen banatuta; ideien mundua, hau da, arrazoia, eta zentzuen mundua, hau da, zentzumenekin perzibitu ditzakegun objektuak, objektu fisikoak.\nHaitzuloaren mitoa azalduko dizuegu Naroak eta biok. “La república” liburuan agertzen da azalduta. Liburu honek Platonen ospetsuenetarikoa izan zen eta 380. Urtean k.A publikatu zuen.\nHaitzuloaren mitoak esaten duen moduan, bazeuden haitzuloaren hormari begira pertsona batzuk. Lotuta zeuden, ezin ziren mugitu. Soilik ikusten zuten haitzuloaren horma.\nBeraiek kokatuta zeuden atzekaldean sua zeukaten, eta suaren aurrean horma. Hemengo argazkietan ikusi dezakezuen moduan.\nBeraz, soilik itzalak ikusteko gai ziren.\nHormaren atzetik pertsonak pasatzen ziren, buruan objektuekin, baina lotuta zeuden pertsonak ezin zutenez hori ikusi, errealitatea beraiek ikusten zutena zela uste zuten. Itzalak besterik ez zituzten ikusten eta.\nBaina egun batean, lotuta zeuden pertsonetako bat askatu zen eta haitzulotik irten zen. Askatu zen pertsona ohituta zegoen iluntasunean bizitzera, hau da, bere errealitatea itzalak ziren, horregatik irten zenean eguzkiaren argitasunagatik ezin izan zuen ezer ikusi. Irudian ikusi dezakezuen moduan. Gaua iritsi zenean haitzulotik kanpo zegoen guztia ikusi zuen ilargiaren argiarekin, harriturik geratu zen ikusten zuenarekin. Horregatik berriz eguna egin zenean, haitzulora bueltatu zen berarekin lotuta zeuden pertsonei ikusitakoa azaltzeko.\nBaina ez zioten jaramonik egin. Askatu egin zen gizona behin eta berriz esaten zien beraiek haitzuloan ikusten zutena ez zela errealitatea, haitzuloaren kanpoaldean zegoena errealitatea zela baizik. Haitzuloan zeudenak esaten zuena gezurra zela uste zuten.\nPlatonen bi munduak Haitzuloaren mitoa Platon zentzuen mundua ala arrazoiarena platón en haitzuloaren mitoa Haitzulo platonen ustez sua haitzuloaren mitoa Platon haitzuloaren mitoa haitzuloaren mitoas


Beraz, Euskalerria'an eginkizun dauden len-lendabiziko bi eginbearrak, auetxek dira: Euskaldunen artean euskal-kultura zabaldu, euskaldunak euskaltzaletu al-izateko biderik bakar eta oberena dan aldetik, euskal-kulturari ekin bear diogu.\nEta, Euskalerri'ko erdel-lurraldean bizi diran erdeldun euskotarrak berriz euskeraztatu.\nBeraz, euskaldun geranok euskeraren zoria ta bere etorkizuna aintzakotzat artu bear dugu, gure zori ber-bera dala-ta Euskerara io bear dugu, beraz, Euskal-Erri'aren nortasuna alderuntz dijoan bidea iritxi nai ba'dugu eta gure izkuntza dan euskerak berak eta ez beste inork gure Erri'ari bere nortasuna biurtuko dio.\nAbi-gaitezen, lenbailen, euskeraren alde lan-egiten, ez utzi biarkotz, gaur beratan egin bear duguna, eguneroko lana dugu euskerarena eta.\nGure euskeraz ere egitekoa da, beste izkuntza guztietan egiten dan bezelakoxea.\nOrrela beraz, au onela dala; eta gerana gerala, baiña gutxienez, gure burua euskalduntzat baldin ba'dugu, gure izkuntza onen alde gogo beroz lan-egiteko asmo sendo ta bizi bat artu bear dugu lenbailen; eta euskeraren etorkizunari arretaz beterik so-egin, gure izkuntza txirotu ez dedin.\nIzan gaitezen, bada, euskaldun zintzoak, eta zuek guraso zeratenok, ez utzi, zuen seme-alabaen artean, euskeraen irakaskintza.\nZAITEGI'ren BIDALIEN EGINAK-i BURUZ.


Neuroerrehabilitazioa: Bobath kontzeptua Andoainen - Aurrera FisioterapiaAurrera Fisioterapia\nBeti bilatu behar da kalitatezko mugimendu bat paziente horietan.\nKontzeptu hau Karel eta Berta Bobathek sortu zuten aurreko mendeko berrogeitahamargarren hamarkadan. Lan egiteko era hori neurozientzia aurkikuntzen eboluzioaren arabera garatzen doa. Gai horretaz ATB: Bobath terapeuten munduko elkartea arduratzen da. Etengabeko prestakuntza garatu eta eskaintzen du aipatutako eboluzio horretan oinarritua.\nGehien tratatzen ditudan patologiak dira hemiplejiak, paraplejiak, esklerosi anitza, Ela eta istripuen ondorioz gertatutako traumatismo kraneoenzefalikoak.


Udaletxeko pleno aretoa, Gorbeialdea Aramaio\nAurten izango da Euskaraldiaren bigarren edizioa, azaroaren 20tik abenduaren 4ra, Euskal Herri osoan. Ariketa hamaika egunetatik hamabost egunetara pasatuko da eta hainbat aldaketa izango dira. Horretaz guztiaz hitz egiteko lehen bilera antolatu da Aramaion. Bilera irekia da eta herritar guztiak gonbidatuta daude parte hartzera.\n[EUSKARALDIA] Bilera Udaletxeko pleno aretoa\nAurten izango da Euskaraldiaren bigarren edizioa, azaroaren 20tik abenduaren 4ra, Euskal Herri osoan. Ariketa hamaika egunetatik hamabost egunetara pasatuko da eta hainbat aldaketa izango dira.\nHorretaz guztiaz hitz egiteko lehen bilera antolatu da Aramaion. Bilera irekia da eta herritar guztiak gonbidatuta daude parte hartzera.\n[ZINEMA] 'Soinujolearen semea'\nVital Fundazioak Euskal Zinemaren Astea antolatu du otsailaren 24tik 29ra. Ikusi ahalko diren filmen artean, Soinujolearen semea dago. Saio bakoitzerako sarrera-txartelak eskuragarri Kordoi Etxean, Vital Fundazioa Aretoan bertan emanaldia hasi baino ordu bete lehengotik (sarrerak badaude), eta webgunean. David Imazek Euskaditik ihes egin behar izan zuen 70eko hamarkadaren erdialdean, beretarrek baztertu eta traizioa leporatu ziotenean. Kalifornian zoriona aurkitu arren, oraindik atsekabea sortzen dio iraganak, eta erru-sentimenduak ez dio utziko bizitzaren azken egunak lasai ematen. Joseba Altuna, txikitako laguna, agur esatera joango zaio, eta, bide batez, konpondu gabekoak konpontzera. Denbora luzea eman dute elkar ikusi gabe, baina iritsi da egiari aurre egiteko unea. Bernardo Atxagaren izen bereko eleberrian oinarritua.\n[ZINEMA] 'Soinujolearen semea' Vital Kutxa Fundazioa aretoa - DENDARABA\nVital Fundazioak Euskal Zinemaren Astea antolatu du otsailaren 24tik 29ra. Ikusi ahalko diren filmen artean, Soinujolearen semea dago.


Grina legetzat hartuta | Kirola | Berria\nImanol Alguacilek Realeko entrenatzaile gisa zuzendutako 38. partida izan da Getaferen aurkakoa. Igandean galdu bazuten ere, emaitza onak lortu ditu Realean: liga oso bat jokatu balitz, Europako postuetan legoke talde txuri-urdina\nImanol Alguacil, aginduak ematen, Realak sasoi honetan Espanyolen zelaian jokatutako partidan. ALBERTO ESTEVEZ / EFE Tamaina handiagoan ikusi\nOraingoan, zuzendaritzak sasoi hasieratik aritzeko aukera eman dio Imanoli. Europako xedea oraindik ere badu Realak, eta, 2019-2020ko lehen partidetan emandako mailari esker, segitu egiten dio batezbesteko horri. Azken bi partidak galdu dituen arren, bosgarren dira sailkapenean txuri-urdinak.\nImanolek, berriz, 60 puntu bildu ditu Reala gidatu duen 38 partidetan: hamazazpi partida irabazi ditu, bederatzi berdindu, eta hamabi galdu. Datu onak dira; aurreko sasoian, Getafe izan zen bosgarren sailkatua. Jose Bordalasen taldea 59 punturekin sailkatu zen Europa ligan aritzeko.\nBERE IDEIARI LEIAL\nImanolen taldeak aurrerapauso bat eman du aurten jokoari dagokionez. Zelai erditik aurrera aritzeko jokalari onak fitxatu ditu Realak, eta haien aldarte onean oinarritu dira txuri-urdinak lehen jardunaldietan puntu sorta biltzeko. Ez hori bakarrik; oriotarraren nahia da taldea gai izatea unean uneko egoeretara egokitzeko, eta xede horri jarraika segitzen du prestatzaileak. Grina du lege Imanolek; emaitzak ez ezik, bere jokalariek zelaian dena emateak balio diola adierazi izan du. Azken aldiz, igandean.\nRealak Imanolen esanetara jokatutako 38 partidetan 60 puntu eskuratzearen arrazoietako bat Anoetan erakutsitako sendotasuna da. Hemezortzi partida jokatu dituzte Anoetan, eta balantzea oso ona da. Hamabi neurketa irabazi dituzte, hiru berdindu, eta beste hiru galdu; 37 gol egin ditu, eta hamasei sartu dizkiote.\nAnoetako sendotasun hori gako izan da Europan aritzeko batez besteko estatistikak lortzeko garaian. Izan ere, etxetik kanpo ez da horren sendo aritu Donostiako taldea. Hogei neurketa jokatu ditu bere zelaitik urrun, eta galdu egin ditu partidarik gehienak: bederatzi. Berdindu egin ditu sei, eta irabazi bost. Guztira, 21 puntu eskuratu ditu etxetik kanpo, etxean baino hemezortzi gutxiago (39).\nRealeko entrenatzaileen ibilbidea aztertzeko orduan, kontuan hartzekoa da harrobiko zenbat jokalari aritzen den zelaian. Alde horretatik, gorabeheratsua izan da Imanolen egitekoa txuri-urdinen prestatzaile denetik. Boladak izan dira; beharraren arabera jokatu du.\nDebuta egindakoen kopuruari erreparatuz gero, berriz, bere aurretik egondako prestatzailearen kopuru bera da. Lau jokalarik egin dute estreinakoa Imanolen esanetara, eta beste hainbestek debutatu zuten Asier Garitanorekin. Oriotarrak Aihen Muñozi, Roberto Lopezi, Alex Solari eta Martin Zubimendiri eman die aukera Realarekin estreinakoz aritzeko.\nTaldea berriz hartu zuen egunean eman zion aukera Aiheni, Santiago Bernabeuko garaipena eskuratu zutenean; atzelari nafarra hasieratik aritu zen, eta, ordutik, lehen taldearekin aritu da etenik gabe. Beste hiru jokalariek, berriz, bigarren taldearekin gehiago jokatu dute nagusienekin estreinakoa egin ondoren. Etorkizuneko jokalari gisa definitu izan ditu prestatzaileak.\nIragan abenduan berriz ere taldearen kargu egin zenean, Realak eta Imanolek urte eta erdiko kontratua sinatzea adostu zuten. Horiek horrela, ordurako abian zen sasoia amaitu eta beste oso baterako tartea zuen prestatzaileak. Datorren urteko ekainaren 30ean amaitzen da bi aldeen arteko hitzarmena.\nRealak kontratu hori urtebetez luzatzeko aukera du, eta badirudi asmo horrekin dabilela Aperribai buru duen zuzendaritza. Imanolekin lortutako emaitza onak eta aurrera begira duten itxaropena dira horren funtsa. Europa du xede Realak, eta hori lortzeko behar diren zenbakietatik hurbil dabil Imanolen aginduetara.


Hasiera > Monografikoak > Album gráfico: Guipúzcoa 1915\nArgitalpen berezi bat\nÁlbum gráfico descriptivo del país vascongado. Años 1914-1915. Tomo de Guipúzcoa idazlanaren xede nagusia 1915ean lurraldeak bizi zuen egoera islatzea zen, gizartea, ekonomia eta kulturarekin lotutako hainbat alderdi bilduz. Irudi anitz ere eskainiz, garai hartan Gipuzkoa osatzen zuten biztanle gune bakoitzari buruzko testuek horien historia, artea eta geografia azaltzen digute, garai hartako egoera ekonomikoa ere argituz.\nRafael Pikabearen hitzetan, Album honen argitaratzailea alegia, honako lan hau zera litzateke: "un libro de enseñanza elemental de arte, de geografía y de historia del país" eta bertan "No podían faltar las páginas de la vida económica del país". Horretarako testu labur ugari ekaintzen ditu irudi pila batekin; berak dioenez, "El fotograbado se ha hecho tan necesario como la letra de molde". Horrela, idazlan berean, batetik idazle garrantzitsuak biltzen ditu (Txomin Agirre, Pio Baroja, ...), lurralde honetako bizitzaren alorren bat lantzen duten artikulu edo literatur lanak eskainiz (hezkuntza, industria, erakundeak, ...); bestetik, argazkilariak ere biltzen ditu (Ojanguren, Jorajuria, ...), hauek Gipuzkoan zehar baitabiltza euren kamera eskutan hartuta bertako fisonomia ere bereganatzen.\nIdazlan honetan alderdi komertziala ere suma daiteke, Gipuzkoako enpresa garrantzitsuenei buruzko zenbait artikulu ageri baitira eta azken orrialdetan era guztietako establezimenduen iragarkiak ikus daitezke. Hala ere, iragarleen ekarpenak ez ziren nahikoak izan argitalpenaren gastuei aurre egiteko eta Bizkaiari buruzko albuma ez zen inoiz argitaratu.\nJarraian aurkezten dugun aurkibidea bi zatitan sailkatuta dago: herriak eta testuak. Lehenengoan, artikuluan sartzeko toponimoen jatorrizko grafia bere horretan mantentzen da, baina izen ofizialak (parentesi artean ageri da) Auñamendi Entziklopedian ageri den udalerriaren informazio erakusten digu. Bigarren zatian, egilearen izenak Auñamendira garamatza eta izenburuak aldiz Álbum gráfico descriptivo del país vascongado liburuan ageri den artikulura.


ADOPTIAK AURKEZTEN DU… THERAPLAY TEKNIKETAN OINARRITUTAKO FAMILIENTZAKO JOLAS TERAPIA TAILERRA – Adoptia\nADOPTIAK AURKEZTEN DU… THERAPLAY TEKNIKETAN OINARRITUTAKO FAMILIENTZAKO JOLAS TERAPIA TAILERRA\nIzen-ematea egiteko deitu hurrengo telefono zenbakira: 94.474.52.55 (Kontakturako pertsona: Clara Zabala).\nJOLAS TERAPIA familia harremanak eta norberarenganako eta besteenganako konfidantza hobetzen duen egituratutako jolas-lan metodoa da.\nTailerra Joana Castro-k eta Begoña Guijarro-k eramango dute aurrera, eta saioetan, gurasoak seme-alabekin nola harremantzen diren lantzen da, hurrengoak lortzeko:\n-Haur bakoitzaren egoerara egokitutako itxaropen eta muga egokiak eta argiak ezartzeko.\n-Interakzioetan behar bezala inplikatzeko.\n-Haurraren zaintza beharrak asetzeko.\n-Arrakasta maila haur bakoitzaren gaitasunei egokitzeko.\nLan metodo honek, adoptatutako seme-alabei euren guraso adoptiboekin harreman ziurragoa eta konfidantzazkoa eraikitzen laguntzen die.\nJarraian, modu zehatzago batean tailerra zertan datza eta bere metodologia zein izango den azaltzen duen dokumentua eskeintzen dizuegu.


Fotokazetariek liga profesionalen entrenamenduak kubritu ahal izatea eskatu diote Osasun Ministerioari | Angula Berria\nHasiera » Fotokazetariek liga profesionalen entrenamenduak kubritu ahal izatea eskatu diote Osasun Ministerioari\nFotokazetariek liga profesionalen entrenamenduak kubritu ahal izatea eskatu diote Osasun Ministerioari\nEspainiako Asociación Nacional del Informadores Gráficos de Prensa, Euskal Herriko Informatzaile Grafikoen Elkartea, Asociación de Fotoperiodistas de Cadiz, Asociacion de Reporteros de Navarra, Asociación Profesional de Fotoperiodistas Asturianos, Asociación Profesional de Periodistas Cantabros, Asociacion Informadores Graficos de Prensa de Murcia eta Asociacion de Informadores Graficos de Talavera de la Reina-k, Espainiako Osasun Ministerioari eskatzen diogu ezabatu dezala, normaltasun berri baterako trantsiziorako planaren 1. fasea aplikatuz alarma-egoera deklaratu ondoren ezarritako estatu-mailako murrizketa jakin batzuk malgutzeari buruz, BOEn, maiatzaren Yan argitaraturiko SND/399/2020 Aginduko 39.6 artikulua - Hedabideak liga profesionaletako entrenamenduetara joaterik ez izateari buruzkoa -.\nGure eskaeraren oinarria da kontraesanean dagoela komunikabideak funtsezko jardueratzat jo eta aintzat hartzea, aipatutako SND/399/2020 Aginduarekin.\nErakunde profesional honek errefusatu egiten du Poolen erregimenean egindako kobertuta grafiko bat, bai entrenamenduei dagokienez, bai lehiaketa ofizialeko partidei dagokienez. Egoera larriagotu egiten da Laligak, eurek kontratatutako argazki-zerbitzuen agentzia baten bidez entrenamenduen eta lehiaketa ofizialetako partiden kobertura eskaintzen duenean.\nHorren guztiaren ondorioz, prentsa-askatasunaren murrizketa ez ezik, lehia-desleiala ere gertatzen ari da, kirol honen zaleentzat interesgarria den informazioaren ikuspegi partzialari bide emanez.\nGainera, jarduera horiek kubritzen dituzten, eta pandemia sortu zenetik berez kaltetuak ¡izan diren informatzaile profesionalei kalte ekonomiko eta laboral izugarria eragiten die.\n19-kobidaren pandemiak eragindako egoeraz jabetuta, entrenamendu horietan, informatzaile grafikoen presentzia osasun-agintariek unean-unean zehaztuko dituzten segurtasun-berme guztien arabera definituko da. Izan ere, orain arteko entrenamenduak kubritzeko erabilitako guneek behar besteko tamaina dute, jokalari edo teknikariek eta informatzaile profesionalen artean behar adina distantzia mantentzeko.\nInkoherentea da, agintarien baimen egokiekin, Osasun Ministerioak eskatutako segurtasun eta higiene baldintza guztiak betez, informatzaile grafikook pandemia hau hasieratik kubritzen aritu izana, bai ospitale, bai ZIU, morge eta zaharren egoitzetan, eta orain kirol-instalazioa eta futbol-zelaietara sartzen ez uztea.\nGainera, kaltetu tasa txikiena duen kolektiboetako bat gara, eta gure eguneroko lanerako segurtasun handiena hartzen duen kolektiboetako bat.\nElkarte honek bere burua eskaini du, aurreko idatzi batzuetan, delegaritza baten bidez, Kiroletako Estatu Idazkaritza eta Laligarekin elkartzeko, eskaera hau aztertu eta bi aldeentzat egokiak liratekeen, baina eskaera honen printzipioa jasoko lukeen arau batzuk ezartzeko. Eskaera hauek ez dute erantzunik jaso.


Hasiera Ezagutu gaitzazu Prentsa-aretoa Ikerketa eta txostenak\nMercadonari buruzko ikerketa eta txosten interesgarriak.\nMercadonaren Eragin Ekonomikoari buruzko 2021eko Egikaritze Laburpena (Ivie)\nBPGaren, enpleguaren eta administrazio publikoen zerga-bilketaren ikuspegitik Mercadonak 2021ean Espainiako ekonomian izan duen eragin ekonomikoa kalkulatzeko Valentziako Ikerketa Ekonomikoen Institutuak (Ivie) egindako azterketaren laburpena.\nDeskargatuMercadonaren Eragin Ekonomikoari buruzko 2021eko Egikaritze Laburpena (Ivie)\nInmo-Alamedaren 2021eko informazio ez-finantzarioaren egoera\nInmo-Alameda sozietate-multzoaren informazio ez-finantzarioaren egoera da (Mercadona SA da multzo horren mendeko elkarte handiena). Txostena 2021eko abenduaren 31ra arteko ekitaldiari dagokio.\nDeskargatuInmo-Alamedaren 2021eko informazio ez-finantzarioaren egoera\nMercadonaren Eragin Ekonomikoari buruzko 2020ko Egikaritze Laburpena (Ivie)\nBPGaren, enpleguaren eta administrazio publikoen zerga-bilketaren ikuspegitik Mercadonak 2020an Espainiako ekonomian izan duen eragin ekonomikoa kalkulatzeko Valentziako Ikerketa Ekonomikoen Institutuak (Ivie) egindako azterketaren laburpena.\nDeskargatuMercadonaren Eragin Ekonomikoari buruzko 2020ko Egikaritze Laburpena (Ivie)\nInmo-Alamedaren 2020ko informazio ez-finantzarioaren egoera\nInmo-Alameda sozietate-multzoaren informazio ez-finantzarioaren egoera da (Mercadona SA da multzo horren mendeko elkarte handiena). Txostena 2020ko abenduaren 31ra arteko ekitaldiari dagokio.\nDeskargatuInmo-Alamedaren 2020ko informazio ez-finantzarioaren egoera\nMercadonaren Eragin Ekonomikoari buruzko 2019ko Egikaritze Laburpena (Ivie)\nEgikaritze-laburpena, zeinaren helburua baita neurtzea nolako eragin ekonomikoa izan duen Mercadonak 2019ko ekitaldian, balio erantsiaren (errenta) eta enpleguaren ikuspuntutik, eta zehaztea zein izan diren zuzeneko eraginak, zeharkakoak eta induzitutakoak. Mercadonaren jarduerak zerga-bilketan duen eragina ere neurtzen da.\nDeskargatuMercadonaren Eragin Ekonomikoari buruzko 2019ko Egikaritze Laburpena (Ivie)\nMercadonaren informazio ez-finantzarioaren egoera-txostena (2019)\nMercadona SAren informazio ez-finantzarioaren egoera-txostena, 2019ko abenduaren 31n amaitutako ekitaldiarena.\nDeskargatuMercadonaren informazio ez-finantzarioaren egoera-txostena (2019)\nInmo-Alamedaren 2019ko informazio ez-finantzarioaren egoera\nInmo-Alameda sozietate-multzoaren informazio ez-finantzarioaren egoera da (Mercadona SA da multzo horren mendeko elkarte handiena). Txostena 2019ko abenduaren 31ra arteko ekitaldiari dagokio.\nDeskargatuInmo-Alamedaren 2019ko informazio ez-finantzarioaren egoera\nMercadonaren Eragin Ekonomikoari buruzko 2018ko Egikaritze Laburpena (Ivie)\nIvie Valentziako Ikerketa Ekonomikoen Institutuak egindako azterketaren egikaritze-laburpena. Bertan neurtzen da nolako eragin ekonomikoa izan duen Mercadonak 2018ko ekitaldian Espainiako ekonomian, enpleguaren eta errentaren ikuspuntutik (balio erantsia), barne harturik zuzeneko zein zeharkako eraginak, eragin induzituak eta eragin fiskala.\nDeskargatuMercadonaren Eragin Ekonomikoari buruzko 2018ko Egikaritze Laburpena (Ivie)\nMercadonaren informazio ez-finantzarioaren egoera-txostena (2018)\nMercadona SAren informazio ez-finantzarioaren egoera-txostena, 2018ko abenduaren 31n amaitutako ekitaldiarena.\nDeskargatuMercadonaren informazio ez-finantzarioaren egoera-txostena (2018)\nInmo-Alamedaren 2018ko informazio ez-finantzarioaren egoera\nInmo-Alameda elkarte-multzoaren informazio ez-finantzarioaren egoera da. Mercadona SA da multzo horren mendeko elkarte handiena. Txostena 2018ko abenduaren 31ra arteko ekitaldiari dagokio.\nDeskargatuInmo-Alamedaren 2018ko informazio ez-finantzarioaren egoera\nMercadonaren Eragin Ekonomikoari buruzko Laburpen Exekutiboa 2017 (IVIE)\nValentziako Ikerketa Ekonomikoen Institutuak (IVIE) egindako txostenaren laburpen exekutiboa, errenta (balio erantsia) eta enpleguari dagokienez Mercadonak 2017an espainiar ekonomian izan duen eragin ekonomikoa zenbatesten duena, balio-katean zehar sortutako eragin zuzenak, zeharkakoak zein eragindakoak barne hartuz.\nTxostena ez dago eskuragarri hizkuntza honetan.\nDeskargatuMercadonaren Eragin Ekonomikoari buruzko Laburpen Exekutiboa 2017 (IVIE)\nHacendado Esnearen jatorriaren trazabilitate-ikerketa (NEORIS)\nNeoris erakunde independentearen trazabilitate-ikerketa, %100ean espainiar jatorria duen Hacendado Esnearentzat egindako erosketen jatorriari buruzkoa.\nDeskargatuHacendado Esnearen jatorriaren trazabilitate-ikerketa (NEORIS)\nMercadonaren prentsa-txostena deskarga ezazu.\nArgazkiak, infografiak, bideoak eta deskargatzeko beste zenbait baliabide.